text: 3 Yandi kotaka diaka na sinagoga mosi, mpi muntu mosi yina vandaka ti diboko ya ke nikanaka ve* vandaka pana.+2 Yo yina bo vandaka kutala yandi na dikebi sambu na kumona kana yandi ta belula muntu yina na Kisabatu, sambu bo funda yandi.3 Yandi tubilaka muntu yina diboko ke nikanaka ve* nde: “Telama mpi kwisa awa na kati-kati.”4 Na nima, yandi tubilaka bo nde: “Keti na Kisabatu nsiku ke pesa nswa ya kusala diambu ya mbote to ya kusala diambu ya mbi, ya kugulusa luzingu* mosi to ya kufwa yo?”+ Kansi bo vandaka kaka pima.5 Na nima ya kutala bo ndambu na ndambu ti makasi, sambu yandi waka ntantu mingi kibeni sambu na ntima-ngolo na bo,+ yandi tubilaka muntu yina nde: “Tandula diboko na nge.” Yandi tandulaka yo, mpi diboko na yandi kumaka diaka mbote.6 Ebuna Bafarize basikaka mpi na mbala mosi bo yantikaka kusala lukutakanu ti bantu ya Erode+ sambu na kufwa yandi.7 Kansi Yezu ti balongoki na yandi kwendaka na nzadi-mungwa, mpi bantu mingi kibeni ya Galilea mpi ya Yudea landaka yandi.+8 Ata bantu mingi kibeni ya Yeruzalemi, ya Idumea, ya simu ya nkaka ya Yordani, mpi ya nziunga ya Tire mpi ya Sidoni, kwisaka na yandi ntangu bo waka nsangu ya mambu mingi yina yandi vandaka kusala.9 Yandi songaka balongoki na yandi na kuyidikila yandi maswa mosi ya fioti sambu kimvuka ya bantu kukangama-kangama ve ti yandi.10 Sambu yandi belulaka bantu mingi, bantu yonso yina vandaka ti bamaladi ya ngolo vandaka kupusana pene-pene na yandi sambu na kusimba yandi.+11 Ata bampeve ya mbi,+ konso ntangu ya bo vandaka kumona yandi, bo vandaka kufukama na ntwala na yandi mpi kutuba na ndinga ya ngolo nde: “Nge kele Mwana ya Nzambi.”+12 Kansi mbala mingi yandi vandaka kupesa bo ntuma ya ngolo na kuzabisa ve bantu kana yandi kele nani.+13 Yandi tombukaka na ngumba mosi mpi yandi bingaka bantu yina yandi zolaka,+ ebuna bo kwisaka kisika yandi vandaka.+14 Yandi salaka* kimvuka ya bantu 12, yina yandi pesaka mpi zina ya bantumwa. Bantu yai zolaka kutambula ti yandi mpi yandi zolaka kutinda bo sambu na kusamuna.15 Yandi pesaka bo mpi kiyeka ya kubasisa bademo.+16 Kimvuka ya bantu 12+ yina yandi salaka* bo yai: Simoni, yina yandi pesaka mpi zina ya Piere,+17 Yakobo mwana ya Zebedeo ti Yoane mpangi ya Yakobo (yandi pesaka bo mpi zina ya Boanergesi, yina ke tendula “Bana ya Makelele ya Nzasi”),+18 Andre, Filipo, Bartelemi, Matayo, Toma, Yakobo mwana ya Alfeo, Tadeo, Simoni muntu ya Kanana,*19 mpi Yudasi Iskariote, yina tekaka yandi na nima.Ebuna yandi kwendaka na nzo mosi,20 mpi kimvuka yina ya bantu vukanaka diaka, yo yina bo monaka ve ata mpila ya kudia.21 Kansi ntangu bantu ya dibuta na yandi waka mambu yina, bo kwendaka sambu na kukanga yandi, sambu bo vandaka kutuba nde: “Yandi me bela kilawu.”+22 Diaka, bansekudi yina katukaka na Yeruzalemi vandaka kutuba nde: “Yandi kele ti Belezebule,* mpi yandi ke basisa bademo na nsadisa ya mfumu ya bademo.”+23 Yo yina, yandi songaka bo na kukwisa pene-pene na yandi, ebuna yandi tubilaka bo na bingana nde: “Inki mutindu Satana lenda basisa Satana?24 Kana kimfumu mosi me kabwana na kati na yo, kimfumu yina lenda zinga ve;+25 mpi kana nzo mosi me kabwana na kati na yo, nzo yina ta zinga ve.26 Diaka, kana Satana me kudikumisa mbeni na yandi mosi mpi me kabwana, yandi lenda zinga ve, kansi yo ta vanda nsuka na yandi.27 Ya kieleka, muntu mosi ve yina ke kota na nzo ya muntu mosi ya ngolo lenda yiba bima na yandi kana yandi kanga ntete ve muntu yina ya ngolo bansinga. Yandi lenda yiba bima ya nzo na yandi kaka kana yandi sala mutindu yina.28 Ya kieleka mono ke tubila beno nde Nzambi ta lolula mambu yonso ya bana ya bantu, ata bo sala masumu ya nki mutindu mpi bo tuba mambu ya kuvweza ya nki mutindu.29 Kansi, muntu yina ke vweza mpeve santu, bo ta lolula yandi ve kimakulu+ kansi yandi me sala disumu ya mvula na mvula.”+30 Yandi tubaka mambu yai sambu bo vandaka kutuba nde: “Yandi kele ti mpeve ya mbi.”+31 Ntangu yai, mama na yandi ti bampangi na yandi+ kwisaka, mpi bo telamaka na nganda, bo tindaka muntu mosi sambu na kubinga yandi.+32 Sambu kimvuka mosi ya bantu vandaka na nziunga na yandi, bo tubilaka yandi nde: “Tala! Mama na nge ti bampangi na nge kele na nganda, bo ke sosa nge.”+33 Kansi yandi vutudilaka bo nde: “Nani kele mama na mono mpi banani kele bampangi na mono?”34 Ebuna yandi talaka bantu yina vandaka na nziunga na yandi ndambu na ndambu mpi tubaka nde: “Beno tala, mama na mono mpi bampangi na mono!+35 Konso muntu yina ke salaka luzolo ya Nzambi, yandi muntu kele mpangi na mono ya bakala, mpangi na mono ya nkento, mpi mama na mono.”+


c: text/html

text:
ZINGA MUTINDU BAKRISTU FWETE ZINGA
“Nzambi Kele Nsadisi na Mono”
Bankunga 52-59 ke tubila mutindu Davidi vandaka kudiwa na bantangu yina yandi vandaka kukutana ti mambu mingi ya mpasi na luzingu na yandi. Kansi, yandi vandaka kaka kutudila Yehowa ntima na bantangu yina ya mpasi. (Nk 54:4; 55:22) Yandi vandaka mpi kukumisa Yehowa sambu na ndinga na yandi. (Nk 56:10) Keti beto mpi ke salaka nde lukwikilu na beto kukuma ngolo? Keti beto ke tudilaka Nzambi na beto ntima? Ntangu beto ke kutanaka ti bampasi, keti beto ke sosaka lutwadisu ya Nzambi na Ndinga na yandi? (Bin 2:6) Inki baverse ya Biblia sadisaka nge ntangu . . .
nge lembaka nitu to kudiyangisaka na mabanza?
nge belaka?
bantu ya nkaka pesaka nge mpasi?
bo niokulaka nge?

robotstxt: allowed

filter: keep


text:
KAPU YA UVWA
Keti Nsuka ya Nsi-Ntoto Me Kuma Pene-Pene?
1. Na wapi beto lenda zaba mambu yina ta salama na bilumbu ke kwisa?
KETI nge me landaka bansangu na televizio to na radio mpi na nima nge kudiyula nde: ‘Nsi-ntoto yai ke kwenda na wapi?’ Mambu ya mpasi mpi ya nku ke salama mingi kibeni, yo yina bantu mingi ke ndima nde beto me kuma pene-pene ya nsuka ya nsi-ntoto. Keti yo kele kieleka? Keti bantu lenda zaba mambu yina ta salama na bilumbu ke kwisa? Ee. Ata bantu lenda tuba ve na ntwala mambu yina ta salama na bilumbu ke kwisa, Yehowa Nzambi lenda sala yo. Na Biblia, yandi ke zabisa beto mambu yina ta salama na bilumbu ke kwisa sambu na bantu mpi sambu na ntoto.—Yezaya 46:10; Yakobo 4:14.
2, 3. Balongoki ya Yezu vandaka na mfunu ya kuzaba nki, mpi nki mvutu yandi pesaka bo?
2 Ntangu Biblia ke tubila nsuka ya nsi-ntoto, yo ke tubila nsuka ya mambu ya mbi kansi yo ke tubaka ve nde ntoto yai ta fwa. Yezu longaka bantu nde Kimfumu ya Nzambi ta yala ntoto ya mvimba. (Luka 4:43) Balongoki na yandi sosaka kuzaba ntangu yina Kimfumu ta kwisa, yo yina bo yulaka yandi nde: “Inki ntangu mambu yai ta salama, mpi nki ta vanda kidimbu ya kukala na nge mpi ya nsukilu ya ngidika ya bima?” (Matayo 24:3) Yezu songaka bo ve kilumbu yina yo ta salama, kansi yandi zabisaka bo mambu yina ta salama na ntwala ya nsuka ya nsi-ntoto. Mambu yina Yezu tubaka nde yo ta salama, ke na kusalama bubu yai.
3 Na kapu yai, beto ta tubila mambu yina ke monisande beto ke zinga na bilumbu yina kele na ntwala ya nsuka ya nsi-ntoto. Ntete, beto ta tubila bitumba yina salamaka na zulu sambu beto bakisa sambu na nki mambu ke kuma kaka mbi awa na ntoto.
BITUMBA NA ZULU
4, 5. (a) Ntangu Yezu kumaka Ntotila, inki salamaka na zulu ntangu fioti na nima? (b) Na kutadila Kusonga 12:12, inki salamaka na ntoto na nima ya kulosa Satana awa na ntoto?
4 Na Kapu ya nana, beto longukaka nde Yezu kumaka Ntotila na zulu na 1914. (Daniele 7:13, 14) Mukanda ya Kusonga ke zabisa beto mambu yina salamaka: “Bitumba basikaka na zulu: Mikaele [disongidila, Yezu] mpi bawanzio na yandi nwanaka ti dragoni [Satana], mpi dragoni ti bawanzio na yandi nwanaka.” * Satana ti bademo na yandi nungaka ve mpi bo losaka bo na ntoto. Yindula kiese yina bawanzio waka! Kansi, inki beto lenda tuba sambu na bantu awa na ntoto? Biblia tubaka nde yo ta vanda ntangu mosi ya mpasi sambu na bantu. Sambu na nki? Sambu Diabulu kele na makasi ya ngolo, “sambu yandi me zaba nde yandi kele ti ntangu fioti.”—Kusonga 12:7, 9, 12.
5 Diabulu ke basisa bampasi mingi kibeni na ntoto. Yandi kele na makasi sambu yandi me bikala ti ntangu fioti na ntwala nde Nzambi kufwa yandi. Beto tadila mambu yina Yezu tubaka nde yo ta salama na bilumbu ya nsuka.—Tala Noti 24.
BILUMBU YA NSUKA
6, 7. Inki beto lenda tuba sambu na bitumba mpi nzala ya beto ke mona bubu yai?
6 Bitumba. Yezu tubaka nde: “Insi mosi ta nwanisa insi ya nkaka mpi kimfumu mosi ta nwanisa kimfumu ya nkaka.” (Matayo 24:7) Na bilumbu na beto, bantu mingi me fwaka na bitumba kuluta bansungi yonso ya nkaka. Rapore ya me katuka na Iniversite mosi (Worldwatch Institute) ke monisa nde, banda 1914 bantu kuluta bamilio 100 me fwaka na bitumba. Ntalu ya bantu yina me fwaka na bitumba banda na mvu 1 900 tii na mvu 2 000, me luta mbala tatu ntalu ya bantu yina fwaka na bitumba yonso yina salamaka banda na mvu-nkama ya ntete ya ntangu na beto tii na 1899. Yindula kinsukami mpi bampasi yina bitumba me natilaka bantu mingi!
7 Nzala. Yezu tubaka nde: “Nzala ta vanda.” (Matayo 24:7) Ata madia ke kuma mingi bubu yai kuluta bamvula me luta, bantu mingi kele ve ti madia. Sambu na nki? Sambu bo kele ve ti mbongo ya kufwana sambu na kusumba madia to ntoto ya kukuna bima. Bamilio mingi ya bantu kele ti mbongo fioti ya kuzingila. Kimvuka Yina Ke Talaka Mambu ya Mavimpi na Nsi-Ntoto (Organisation mondiale de la santé) ke tuba nde, konso mvula bamilio ya bana-fioti ke fwaka mingi-mingi sambu bo kele ve ti madia ya kufwana ya lenda sala nde bo vanda ti mavimpi ya mbote.
8, 9. Inki ke monisa nde bambikudulu ya Yezu ya me tala kunikana ya ntoto mpi maladi ke lungana?
Luka 21:11) Bubu yai, yo ke monana nde konso mvula ntoto ta nikanaka ngolo. Banda mvu 1900, bantu kuluta bamilio zole me fwaka na kunikana ya ntoto. Ata bubu yai ba-apareyi ke sadisa bantu na kuzaba na ntwala ntangu yina ntoto ta nikana, bantu ke fwa kaka mingi.8 Kunikana ya ntoto. Yezu tubaka na ntwala nde: “Ntoto ta nikana ngolo.” (
9 Maladi. Yezu tubaka na ntwala nde “kipupa” ta vanda. Bamaladi ya ngolo ta panzana nswalu mpi ta fwa bantu mingi. (Luka 21:11) Ata minganga me longuka mutindu ya kusansa bamaladi mingi, kele kaka ti bamaladi yina me konda nkisi. Nkutu, rapore mosi ke monisa nde konso mvula bamilio ya bantu ke fwa na bamaladi bonso tiberkiloze, malaria, mpi kolera. Diaka minganga me mona bamaladi 30 ya mpa, mpi ya nkaka na kati na yo me konda nkisi.
BANTU NA BILUMBU YA NSUKA
10. Inki mutindu 2 Timoteo 3:1-5 ke lungana bubu yai?
10 Na 2 Timoteo 3:1-5, Biblia ke tuba nde: “Na bilumbu ya nsuka bantangu ya mpasi mpi ya nku ta vanda.” Ntumwa Polo tubilaka bikalulu yina bantu mingi ta vanda ti yo na bilumbu ya nsuka. Yandi tubaka nde bantu ta vanda
-
bantu ya ke kudizolaka
-
bantu ya ke zolaka mbongo
-
bantu ya ke lemfukaka ve na bibuti
-
bantu ya me konda kwikama
-
bantu ya ke zolaka ve bantu ya dibuta na bo
-
bantu ya me konda kudiyala
-
bantu ya nku mpi ya mubulu
-
bantu ya ke zolaka biese na kisika ya kuzola Nzambi
-
bantu ya ke tubaka nde bo ke zolaka Nzambi kansi bo ke lemfukilaka yandi ve
11. Na kutadila Nkunga 92:7, inki ta kumina bantu ya mbi?
11 Na kisika yina nge ke zingaka, keti bantu mingi kele ti bikalulu yai? Na nsi-ntoto ya mvimba, bantu mingi kele ti bikalulu yina. Kansi kubika fioti, Nzambi ta sala kima mosi sambu na yo. Yandi ke sila nde: “Kana bantu Nkunga 92:7.ya mbi kumena bonso matiti ya mbi mpi bantu yonso ya ke salaka mambu ya mbi kukuma mingi, yo kele sambu bo manisa [to bo fwa] bo kimakulu.”—
NSANGU YA MBOTE NA BILUMBU YA NSUKA
12, 13. Inki Yehowa me longa beto na bilumbu yai ya nsuka?
12 Biblia tubaka na ntwala nde na bilumbu ya nsuka, nsi-ntoto ta fuluka ti mambu ya mpasi mpi ya mawa. Kansi yo tubaka mpi nde mambu ya mbote ta salama.
13 Kubakisa Biblia. Mbikudi Daniele sonikaka mambu ya me tala bilumbu ya nsuka. Yandi tubaka nde: “Nzayilu ya kieleka ta kuma mingi.” (Daniele 12:4) Nzambi ta pesa bansadi na yandi mayele ya kubakisa Biblia mbote-mbote kuluta mutindu bo vandaka kubakisa yo ntete. Banda 1914 Yehowa ke salaka diambu yai. Mu mbandu, Yehowa me longa beto mfunu ya zina na yandi, lukanu na yandi sambu na ntoto, kieleka ya me tala nkudulu, inki ke kuminaka beto kana beto me fwa, mpi lufutumuku. Beto me longuka nde Kimfumu ya Nzambi mpamba ta manisa bampasi na beto yonso. Diaka, beto me longuka mutindu beto lenda vanda na kiese mpi beto lenda zinga na mutindu yina ke pesaka Nzambi kiese. Kansi bansadi ya Nzambi ke salaka nki na mambu yina bo me longuka? Mbikudulu ya nkaka ke pesa mvutu na ngiufula yai.—Tala Noti 21 mpi 25.
14. Banani ke longaka nsangu ya mbote ya Kimfumu mpi na wapi bo ke longaka yo?
14 Kisalu ya kusamuna na ntoto ya mvimba. Sambu na bilumbu ya nsuka, Yezu tubaka nde: “Bo ta samuna nsangu yai ya mbote ya Kimfumu na ntoto ya mvimba.” (Matayo 24:3, 14) Bambangi ya Yehowa ke longaka nsangu ya mbote ya Kimfumu ya Nzambi na bansi kuluta 230 mpi na bandinga kuluta 700. Ya kieleka na ntoto ya mvimba, Bambangi ya Yehowa ya “makanda yonso” mpi ya “mabuta yonso” ke sadisaka bantu na kubakisa kana Kimfumu yina kele nki mpi mambu yina yo ta sala sambu na bantu. (Kusonga 7:9) Mpi bo ke salaka kisalu yina ya mpamba. Ata bantu mingi ke menga bo mpi ke monisa bo mpasi mutindu Yezu tubaka, kima mosi ve lenda kanga bo nzila ya kusala kisalu ya kusamuna.—Luka 21:17.
NGE TA SALA NKI?
15. (a) Keti nge ke ndima nde beto ke zinga na bilumbu ya nsuka, mpi sambu na nki? (b) Inki ta kumina bantu yina ke lemfukilaka Yehowa mpi bayina ke lemfukilaka yandi ve?
15 Keti nge ke ndima nde beto ke zinga na bilumbu ya nsuka? Bambikudulu mingi yina Biblia tubaka sambu na bilumbu ya nsuka ke lungana. Kubika fioti, Yehowa ta tuba nde kisalu ya kusamuna nsangu ya mbote me mana, ebuna “nsuka” ta kwisa. (Matayo 24:14) Nsuka kele nki? Yo kele Armagedoni, ntangu Nzambi ta katula mambu yonso ya mbi. Yehowa ta sadila Yezu mpi bawanzio na yandi ya ngolo sambu na kufwa bantu yonso yina ke lemfukilaka yandi ve mpi mwana na yandi. (2 Batesalonika 1:6-9) Na nima, Satana ti bademo na yandi ta kusa diaka ve bantu. Ebuna, bantu yonso yina ke zolaka kulemfukila Nzambi mpi ke ndimaka Kimfumu na yandi ta mona mutindu balusilu yonso ya Nzambi ta lungana.—Kusonga 20:1-3; 21:3-5.
16. Mutindu nsuka me kuma pene-pene, inki nge fwete sala?
16 Kubika fioti, nsi-ntoto yai ya Satana ke yala ta kuma na nsuka. Yo yina yo kele mfunu beto kudiyula nde: ‘Inki mono fwete sala?’ Yehowa ke zola nde nge longuka mambu mingi na Biblia. Nge fwete baka kulonguka na nge na mfunu kibeni. (Yoane 17:3) Konso mposo, Bambangi ya Yehowa ke salaka balukutakanu sambu na kusadisa bantu na kubakisa Biblia. Sala bikesa sambu na kukwenda mbala na mbala na balukutakanu yango. (Tanga Baebreo 10:24, 25.) Kana nge me longuka nde nge fwete sala bansoba, kuwa ve boma na kusala yo. Kana nge sala mpidina, kinduku na nge ti Yehowa ta kuma ngolo kibeni.—Yakobo 4:8.
17. Sambu na nki bantu mingi ta yituka ntangu nsuka ta kwisa?
17 Ntumwa Polo tendulaka nde lufwa ya bantu ya mbi ta salama na ntangu yina bantu mingi ke yindula ve, yo ta kwisa “bonso muyibi na mpimpa.” (1 Batesalonika 5:2) Yezu tubaka na ntwala nde, bantu mingi ta tula ve dikebi na mambu yina ke monisa nde beto ke zinga na bilumbu ya nsuka. Yandi tubaka nde: “Kaka mutindu bilumbu ya Noa vandaka, kukala ya Mwana ya muntu [to bilumbu ya nsuka] ta vanda mpi mutindu mosi. Sambu, kaka mutindu bo vandaka na bilumbu yina na ntwala ya Mvula ya Ngolo, bo vandaka kudia mpi kunwa, babakala vandaka kukwela mpi bo vandaka kukwedisa bankento, tii na kilumbu yina Noa kotaka na maswa, mpi bo tulaka ve dikebi tii ntangu Mvula ya Ngolo kwisaka mpi fwaka bo yonso, kukala ya Mwana ya muntu ta vanda mpi mutindu mosi.”—Matayo 24:37-39.
18. Inki lukebisu Yezu pesaka beto?
18 Yezu kebisaka nde beto fwete bika ve nde ‘kudia mbiki, kulutisa ndilu na kunwa malafu, mpi basusi ya luzingu’ kukatula dikebi na beto. Yandi tubaka nde nsuka ta kwisa na kintulumukina, “bonso mutambu.” Yandi tubaka diaka nde yo “ta bwila bantu yonso yina ke zingaka na ntoto ya mvimba.” Na nima yandi yikaka nde: “Yo yina, beno bikala ya kusikama, ntangu yonso beno bondila [to beno samba na masonga yonso] sambu beno nunga na kutina mambu yai yonso ya fwete bwa mpi na kutelama na ntwala ya Mwana ya muntu.” (Luka 21:34-36) Sambu na nki yo kele kibeni mfunu na kuwidikila lukebisu ya Yezu? Sambu kubika fioti nsi-ntoto ya mbi ya Satana ta fwa. Kaka bantu yina Yehowa mpi Yezu ke ndimaka ta guluka ntangu nsuka ta kwisa mpi bo ta zinga kimakulu na nsi-ntoto ya mpa.—Yoane 3:16; 2 Piere 3:13.


text:
Augusti 29–Septemberi 4
BANKUNGA 110-118
Nkunga 61 mpi Kisambu
Bangogo ya Luyantiku (Min. 3 to na nsi)
BIMVWAMA YA NDINGA YA NZAMBI
“Inki Mono Ta Pesa Yehowa”: (Min. 10)
Nk 116:3, 4, 8—Yehowa gulusaka muyimbi-bankunga na lufwa (w87-F 15/3 24 § 5)
Nk 116:12—Muyimbi-bankunga zolaka kumonisa ntonda na yandi na Yehowa (w09 7/1 30 § 4-5; w98 12/1 24 § 3)
Nk 116:13, 14, 17, 18—Muyimbi-bankunga vandaka ti lukanu ya kusala mambu yonso yina Yehowa vandaka kulomba yandi (w10 4/1 31, lupangu)
-
Timuna Sambu na Kusosa Bimvwama ya Kimpeve: (Min. 8)
Nk 110:4—“Ndefi” yina verse yai ke tubila kele inki? (w14 10/15 11 § 15-17; w06 10/1 30 § 1)
Nk 116:15—Sambu na nki beto lenda sadila ve verse yai sambu na kutubila muntu ya me fwa kana beto ke sala diskure ya kuzika mvumbi? (w12 5/15 22 ¶2)
Lutangu ya Biblia ya mposo yai ke longa mono nki sambu na Yehowa?
Inki bangindu ya mfunu ya lutangu ya Biblia ya mposo yai mono lenda sadila na kisalu ya kusamuna?
-
Lutangu ya Biblia: (Min. 4 to na nsi) Nk 110:1–111:10
KUDIPESA NA KISALU YA BILANGA
Na Mbala ya Ntete ya Beno Me Kutana: (Min. 2 to na nsi) ll 16—Tula fondasio sambu na mvutukilu ya mpa.
Mvutukilu ya Mpa: (Min. 4 to na nsi) ll 17—Tula fondasio sambu na mvutukilu ya mpa.
Kulonguka ya Biblia: (Min. 6 to na nsi) bh 179-181 § 17-19—Sadisa longoki na kutala mutindu yandi lenda sadila malongi yina.
ZINGA MUTINDU BAKRISTU FWETE ZINGA
“Longa Kieleka”: (Min. 7) Disolo ti Bawi.
“Kampanye ya Sipesiali Sambu na Kukabula Nzozulu ya Nkengi na Septembri”: (Min. 8) Disolo ti Bawi. Songa video ya ntete ya ke monisa mbandu ya bangogo ya kukotila na masolo sambu na Septembri; na nima, beno tubila bangindu ya mfunu. Pesa bawi mpusa ya kusala kampanye, mpi siamisa bo na kusala kisalu ya kimupasudi-nzila nsadisi.
Kulonguka ya Biblia ya Dibundu: (Min. 30) ia kapu 23 § 1-14
Mvutukilu mpi Mambu ya Beto Ta Longuka na Mposo Ke Kwisa (Min. 3)
Nkunga 144 mpi Kisambu
Ngibusa: Beno widikila ntete miziki ya nkunga ya mpa mpi na nima dibundu kuyimba nkunga yango.


text:
16 Nsuka-nsuka, Yehowa tubilaka Samuele nde: “Tii nki ntangu nge ta wa mawa sambu na Saule+ awa ya mono me buya yandi sambu yandi vanda diaka ve ntotila ya Izraele?+ Fulusa mafuta+ na kibongo na nge mpi kwenda. Mono ta tinda nge na Yese,+ muntu ya Betelemi, sambu mono me sola sambu na mono mwana mosi na kati ya bana na yandi sambu na kuvanda ntotila.”+2 Kansi Samuele tubaka nde: “Nki mutindu mono lenda kwenda? Saule ta fwa mono ntangu yandi ta wa diambu yai.”+ Yehowa vutulaka nde: “Baka mwana-ngombe ya nkento mpi tuba nde, ‘Mono me kwisa kutambikila Yehowa.’3 Lomba Yese na kukwisa na kimenga yina; na nima mono ta songa nge mambu yina nge ta sala. Muntu yina mono ta songa nge, nge fwete tula yandi mafuta sambu na mono.”+4 Samuele salaka mambu yina Yehowa tubaka. Ntangu yandi kumaka na Betelemi,+ bankuluntu ya mbanza yina vandaka kutekita ntangu bo kutanaka ti yandi, mpi bo tubaka nde: “Keti kukwisa na nge ke tendula ngemba?”5 Ebuna yandi tubaka nde: “Yo ke tendula ngemba. Mono me kwisa kutambikila Yehowa. Beno kudisantisa, mpi beno kwisa ti mono na kimenga yina.” Ebuna yandi santisaka Yese ti bana na yandi ya babakala, mpi na nima yandi bingaka bo na kukwisa na kimenga yina.6 Ntangu bo kotaka, yandi monaka Eliabi+ mpi tubaka nde: “Ya kieleka muntu yina Yehowa me tula mafuta me telama na ntwala na yandi.”7 Kansi Yehowa tubilaka Samuele nde: “Kutula ve dikebi na mutindu yandi ke monana mpi na nda na yandi,+ sambu mono me buya yandi. Sambu muntu ke monaka ve mutindu Nzambi ke monaka, sambu muntu ke monaka yina ke monikaka na meso, kansi Yehowa ke monaka na ntima.”+8 Ntangu yai, Yese bingaka Abinadabi+ mpi lutisaka yandi na ntwala ya Samuele, kansi Samuele tubaka nde: “Yehowa me sola yandi mpi ve.”9 Na nima, Yese nataka Shamah,+ kansi Samuele tubaka nde: “Yehowa me sola yandi mpi ve.”10 Mutindu yo yina Yese lutisaka bana na yandi ya babakala nsambwadi na ntwala ya Samuele, kansi Samuele tubilaka Yese nde: “Yehowa me sola ve ata muntu mosi na kati na bo.”11 Nsuka-nsuka Samuele tubilaka Yese nde: “Keti bana na nge yonso ya babakala bo yai?” Ebuna Yese tubaka nde: “Ya leke me bikala;+ yandi ke gungula mameme.”+ Ebuna Samuele tubilaka Yese nde: “Tinda bantu bo kwenda kubinga yandi, sambu beto ta dia ve tii ntangu yandi ta kwisa awa.”12 Yo yina, yandi tindaka bantu na kubinga yandi mpi kotisaka yandi. Ntangu yai mpusu ya nitu na yandi vandaka mbwaki, yandi vandaka ti meso ya kitoko, mpi yandi vandaka kitoko.+ Ebuna Yehowa tubaka nde: “Telama, tula yandi mafuta, sambu yandi yai!”+13 Yo yina, Samuele bakaka kibongo ya mafuta+ mpi tulaka yandi mafuta na meso ya bampangi na yandi. Mpi mpeve ya Yehowa yantikaka kupesa Davidi ngolo katuka kilumbu yina.+ Na nima, Samuele telamaka mpi vutukaka na Rama.+14 Mpeve ya Yehowa katukaka na Saule,+ ebuna mpeve mosi ya mbi* yina katukaka na Yehowa vandaka kupesa yandi boma ya ngolo.+15 Bansadi ya Saule tubilaka yandi nde: “Nge ke mona nde mpeve ya mbi ya me katuka na Nzambi ke pesa nge boma ya ngolo.16 Pardo, bika mfumu na beto kusonga bansadi na nge yina kele na ntwala na nge nde bo sosila nge muntu yina me zaba kubula kidare mbote.+ Konso ntangu yina mpeve ya mbi ya me katuka na Nzambi ta kwisila nge, yandi ta bula yo, ebuna nge ta kudiwa mbote mingi.”17 Yo yina Saule tubilaka bansadi na yandi nde: “Pardo, beno sosila mono muntu yina me zaba kubula kidare mbote, mpi beno natila mono yandi.”18 Nsadi mosi tubaka nde: “Mono monaka mutindu mwana mosi ya Yese muntu ya Betelemi ke bulaka kidare mbote, mpi yandi kele soda ya ngolo mpi ya kikesa.+ Yandi me zaba kutuba mbote, mpi yandi kele kitoko,+ mpi Yehowa kele ti yandi.”+19 Ebuna Saule tindilaka Yese binati-nsangu mpi tubaka nde: “Tindila mono mwana na nge Davidi, yina kele ti bitwisi.”+20 Yo yina, Yese bakaka mampa, ti dibungu ya vinu ya mpusu ya mbisi mpi tulaka yo na zulu ya mpunda, yandi bakaka mpi mwana-nkombo, ebuna yandi tindilaka yo Saule nzila mosi ti mwana na yandi Davidi.21 Ebuna Davidi kwisaka na Saule mpi yantikaka kusadila yandi.+ Saule kumaka kuzola Davidi mingi kibeni, mpi yandi kumaka muntu yina ke natilaka yandi binwaninu.22 Saule tindilaka Yese nsangu nde: “Pardo bika nde Davidi kubikala na kisalu na mono, sambu mono me ndima yandi.”23 Konso ntangu yina mpeve ya mbi yina katukaka na Nzambi vandaka kukwisila Saule, Davidi vandaka kubaka kidare mpi kubula yo, ebuna mpasi ya Saule vandaka kulembama mpi yandi vandaka kuwa mbote, ebuna mpeve ya mbi vandaka kukatuka na yandi.+
Banoti na nsi ya lutiti
^ To “mabanza ya mbi.” Yehowa pesaka nzila nde ntima ya Saule yo mosi kupesa yandi boma ya ngolo.
MBALULA YA NSI-NTOTO YA MPA YA MASONUKU YA SANTU (2013 YA MPA)


text:
Mbandu ya Disolo ti Muntu
●○○ NA MBALA YA NTETE YA NGE ME KUTANA TI MUNTU
Ngiufula: Lukanu ya Nzambi sambu na bantu kele nki?
Verse: Kuy 1:28
Ngiufula ya kutadila na mbala ya nima: Inki ke ndimisa beto nde Nzambi ta lungisa lukanu na yandi sambu na bantu?
○●○ MVUTUKILU YA MPA YA NTETE
Ngiufula: Inki ke ndimisa beto nde Nzambi ta lungisa lukanu na yandi sambu na bantu?
Verse: Yez 55:11
Ngiufula ya kutadila na mbala ya nima: Luzingu ta vanda nki mutindu ntangu Nzambi ta lungisa lukanu na yandi?
○○● MVUTUKILU YA MPA YA ZOLE
Ngiufula: Luzingu ta vanda nki mutindu ntangu Nzambi ta lungisa lukanu na yandi?
Verse: Nk 37:10, 11
Ngiufula ya kutadila na mbala ya nima: Inki beto fwete sala sambu na kubaka mambote ya balusilu ya Nzambi?
KAMPANYE YA KUKABULA BAEMVITASIO YA LUSUNGIMINU (Marsi 23–Aprili 19):
Beto ke zola kubingisa nge na lukutakanu mosi ya mfunu. Yai emvitasio na nge. Na Kitanu, Aprili 19, bantu mingi na ntoto ya mvimba ta vukana sambu na kuyibuka lufwa ya Yezu Kristu. Ntangu mpi kisika yina lukutakanu yango ta salama na teritware na beto kele na emvitasio yai. Beto ke bingisa nge mpi na diskure yina ta salama mposo mosi na ntwala ya Lusungiminu; diskure yango kele ti ntu-diambu “Sala Kikesa ya Me Fwana Sambu na Kubaka Luzingu ya Kieleka!”
Ngiufula ya Kutadila na Mbala ya Nima Kana Muntu Me Monisa Mpusa: Sambu na nki Yezu fwaka?


text:
Mbandu ya Disolo ti Muntu
●○○ NA MBALA YA NTETE YA NGE ME KUTANA TI MUNTU
Ngiufula: Keti Biblia kele kaka na mfunu bubu yai?
Verse: 2Tm 3:16
Ngiufula ya Kutadila na Mbala ya Nima: Inki kele nsangu ya Biblia?
○●○ MVUTUKILU YA MPA YA NTETE
Ngiufula: Inki kele nsangu ya Biblia?
Verse: Mat 6:10
Ngiufula ya Kutadila na Mbala ya Nima: Kimfumu ya Nzambi ta sala nki?
○○● MVUTUKILU YA MPA YA ZOLE
Ngiufula: Kimfumu ya Nzambi ta sala nki?
Verse: Dan 2:44
Ngiufula ya Kutadila na Mbala ya Nima: Inki bupusi yo ta vanda ti yo na ntoto?


text:
BIMVWAMA YA NDINGA YA NZAMBI | NEHEMIA 12-13
Malongi ya Mfunu ya Mukanda ya Nehemia
Nehemia nwaninaka lusambu ya kieleka na kikesa yonso
Eliashibi, Nganga-Nzambi ya Nene, pesaka nswa na Tobia, yina vandaka mbeni mpi vandaka ve nsadi ya Nzambi, na kuvanda ti bupusi na zulu na yandi
Eliashibi pesaka Tobia kisika na nzo ya madia na tempelo
Nehemia losaka bima yonso ya Tobia na nganda, tulaka suku bunkete, mpi vutulaka yo na kisalu yina bo vandaka kusadila yo ntete
Nehemia landaka kukatula bima yonso ya mvindu na Yeruzalemi


text: 5 “Beno wa mambu yai ya mono ke tubila beno bonso nkunga ya mawa,* O nzo ya Izraele:2 ‘Mwense, Izraele, me bwa;Yandi lenda telama diaka ve.Bo me yambula yandi na ntoto na yandi mosi;Muntu ya kutedimisa yandi kele ve.’3 “Sambu Yehowa Mfumu ya Kuluta Nene ke tuba nde:‘Mbanza yina ke basika ti bantu difunda mosi ta bikala ti bantu nkama mosi;Mpi yina ke basika ti bantu nkama mosi ta bikala ti bantu kumi, sambu na nzo ya Izraele.’+4 “Sambu Yehowa ke tubila nzo ya Izraele nde:‘Beno sosa mono mpi beno bikala na luzingu.+5 Beno sosa ve Betele,+Beno kwenda ve na Gilgale+ mpi beno sabuka ve na Bere-sheba,+Sambu bo ta nata kibeni Gilgale na insi ya nzenza,+Mpi Betele ta kuma kima ya mpamba.*6 Beno sosa Yehowa, mpi beno bikala na luzingu,+Sambu yandi pela ve bonso tiya na nzo ya Yozefi,Ebuna yo yoka Betele, mpi muntu ya kufwa tiya yina kuvanda ve.7 Beno ke kumisa lunungu nti ya bululu,*Mpi beno ke losa lunungu na ntoto.+8 Muntu yina salaka kimvuka ya bambwetete ya Kima* mpi kimvuka ya bambwetete ya Kesile,*+Muntu yina ke kumisaka mpimpa ya ngolo suka,Muntu yina ke kumisaka kilumbu ndombe bonso mpimpa,+Muntu yina ke bingaka bamasa ya nzadi-mungwaSambu na kutiamuna yo na zulu ya ntoto+—Zina na yandi Yehowa.9 Yandi ta natila muntu ya ngolo lufwa,Yandi ta fwa bisika ya ngolo.10 Bo ke mengaka bantu yina ke nganinaka bantu na kielo ya mbanza,Mpi bo ke zolaka ve bantu yina ke tubaka kieleka.+11 Sambu beno ke lomba nsukami mbongo ya kufutila kilanga*Mpi beno ke baka mbuma na yandi bonso kitadi,+Beno ta landa ve kuzinga na banzo ya beno me tungaka ti matadi ya bo me zengaka+Mpi beno ta landa ve kunwa vinu ya me katuka na bilanga ya kitoko ya vinu yina beno me kunaka.+12 Sambu mono me zaba nde mambu na beno ya kukolama* kele mingiMpi masumu na beno kele nene—Beno ke yangisa muntu ya lunungu,Beno ke baka avoka,*Mpi beno ke buya kupesa bansukami banswa na bo na kielo ya mbanza.+13 Yo yina, bantu yina kele ti mayele ya kubakisa mambu mbote-mbote ta vanda pima na ntangu yina,Sambu yo ta vanda ntangu mosi ya mpasi.+14 Beno sosa mambu ya mbote kansi mambu ya mbi ve,+Sambu beno bikala na luzingu.+Ebuna Yehowa Nzambi ya makesa lenda vanda ti beno,Kaka mutindu beno ke tuba nde yandi kele ti beno.+15 Beno menga mambu ya mbi, mpi beno zola mambu ya mbote,+Bika nde lunungu kuvanda na kielo ya mbanza.+Mbala ya nkaka Yehowa Nzambi ya makesaTa monisila bantu ya Yozefi yina me bikala ntima ya mbote.’+16 “Yo yina, Yehowa Nzambi ya makesa, Yehowa, ke tuba nde:‘Bidilu ta vanda na babala-bala yonso ya nene,Mpi bo ta tuba na babala- bala yonso nde, “Mawa na beto, mawa na beto!”Bo ta binga bantu ya ke salaka bilanga bo dilaMpi bantu ya bo ke futaka sambu na kudila, sambu bo dila.’17 ‘Bidilu ta vanda na konso kilanga ya vinu;+Sambu mono ta luta na kati-kati na nge,’ Yehowa muntu me tuba.18 ‘Mawa na bantu yina kele na nzala ya kilumbu ya Yehowa!+Ebuna kilumbu ya Yehowa ta tendula nki sambu na beno?+Yo ta vanda mudidi, kansi nsemo ve.+19 Yo ta vanda bonso muntu yina ke tina ntambu mpi yandi me kutana ti urse,Ntangu yandi me kota na nzo na yandi mpi me yekimisa diboko na kibaka, nioka me tatika yandi.20 Keti kilumbu ya Yehowa ta vanda ve mpimpa na mpimpa?Keti yo ta vanda ve mudidi kukonda nsemo?21 Mono ke menga, mono ke vweza bankinsi na beno,+Mpi mono ke wa ve kiese na nsudi ya balukutakanu na beno ya santu.22 Ata kana beno pesa mono makabu ya mvimba ya kuyoka mpi makabu ya nkaka,Yo ta pesa mono ve kiese;+Mono ta tala ve mpi ta ndima ve bimenga na beno ya kinduku ya bambisi ya mafuta.+23 Katula makelele ya bankunga na nge na ntwala na mono;Mpi bika mono wa ve bankunga ya bima na beno ya kubudila miziki ya kele ti bansinga.+24 Bika lunungu kukulumuka bonso bamasa,+Mpi yo kulumuka bonso mwa masa yina ke kulumuka konso ntangu.25 Keti beno natilaka mono bimenga mpi makabuNa nsungi ya bamvula 40 na ntoto-makanga, O nzo ya Izraele?+26 Ntangu yai, yo ta lomba nde beno nata Sakuti ntotila na beno mpi Kaiwani,*Biteki na beno, mbwetete ya nzambi na beno, yina beno kudisadilaka,27 Mpi mono ta tinda beno na insi ya nkaka ntama kuluta Damasi,’+ muntu yina zina na yandi Yehowa Nzambi ya makesa muntu me tuba.”+


text: 7 Zina ya mbote* kele mbote kuluta mafuta ya mbote,+ mpi kilumbu ya lufwa kele mbote kuluta kilumbu ya kubutuka.2 Kukwenda na nzo yina kele na mafwa kele mbote kuluta kukwenda na nzo yina bo ke sala nkinsi,+ sambu yina kele nsuka ya konso muntu, mpi bantu yina kele na luzingu fwete tula yo na ntima.3 Kudiyangisa kele mbote kuluta kuseka,+ sambu mawa ya luse ke kumisaka ntima mbote.+4 Ntima ya bantu ya mayele ke vandaka na nzo ya mafwa, kansi ntima ya bazoba ke vandaka na nzo ya kiese.*+5 Kuwa kunganina ya muntu ya mayele+ kele mbote kuluta kuwa nkunga ya bazoba.6 Sambu mutindu bansende ke salaka makelele ntangu yo ke pela na nsi ya nzungu, kuseka ya zoba mpi kele mutindu yina;+ diambu yai mpi kele mpamba.7 Kansi mpasi lenda kumisa muntu ya mayele muntu ya kilawu, mpi kundima avoka ke bebisaka ntima.+8 Nsuka ya diambu ke vandaka mbote kuluta luyantiku na yo. Kukanga ntima kele mbote kuluta kuvanda lulendo.+9 Kuwa ve makasi+ nswalu,* sambu kuwa makasi ke vandaka na ntulu ya bazoba.*+10 Kutuba ve nde, “Sambu na nki bilumbu ya ntama vandaka mbote kuluta bilumbu yai?” sambu yo kele ve mayele ke pusa nge na kuyula ngiufula yai.+11 Mayele ti dikabu kele diambu ya mbote, mpi yo kele mfunu sambu na bantu yina ke monaka nsemo ya mwini.*12 Sambu mayele ke taninaka+ kaka mutindu mbongo ke taninaka,+ kansi nzayilu me luta na diambu yai: Mayele ke taninaka luzingu ya muntu+ yina kele na yo.13 Tadila kisalu ya Nzambi ya kieleka, sambu nani lenda tandula kima yina yandi me kumisaka nioka-nioka?+14 Na kilumbu ya mbote, monisa bumbote yai,+ kansi na kilumbu ya mpasi, yindula nde Nzambi salaka kilumbu ya mbote mpi kilumbu ya mpasi,+ yo yina bantu lenda zaba* ve konso kima yina ta kumina bo na bilumbu ke kwisa.+15 Na luzingu na mono+ ya mpamba mono me monaka mambu yonso—yantika na muntu ya lunungu+ yina ke fwa na lunungu na yandi tii na muntu ya mbi yina ke zinga mingi ata yandi kele muntu ya mbi.+16 Kuvanda ve muntu ya lunungu kuluta ndilu,+ mpi kudimonisa ve muntu ya mayele kuluta ndilu.+ Sambu na nki nge fwete kudifwa?+17 Kuvanda ve muntu ya mbi kuluta ndilu, mpi kuvanda ve zoba.+ Sambu na nki nge fwete fwa na ntwala?+18 Yo kele mbote na kubakisa lukebisu mosi kukonda kubuya lukebisu ya nkaka;+ sambu muntu yina ke waka Nzambi boma ta tula dikebi na balukebisu yonso zole.19 Mayele ke kumisaka muntu ya mayele ngolo kuluta bantu kumi ya ngolo na mbanza.+20 Sambu kele ve ti muntu ya lunungu na ntoto yina ke salaka kaka mambu ya mbote mpi ke salaka ve masumu+ ata fioti.21 Diaka kutula ve na ntima mambu yonso yina bantu ke tubaka;+ kana ve nge ta wa nsadi na nge ke singa nge;22 sambu nge me zaba mbote na ntima na nge nde mbala mingi nge mosi mpi me singaka bantu ya nkaka.+23 Mono sadilaka mayele sambu na kumeka mambu yai yonso, mpi mono tubaka nde: “Mono ta kuma mayele.” Kansi yo lutilaka mono.24 Mambu yina me salamaka kele mpasi na kubakisa mpi yo kele mudindu kibeni. Nani lenda bakisa yo?+25 Mono nataka ntima na mono sambu na kuzaba, kutala mbote-mbote, mpi kusosa mayele mpi kikuma yina mambu ke salamaka, mpi sambu na kubakisa mbi ya kukonda mayele mpi buzoba ya kilawu.+26 Mono monaka diambu yai: Nkento yina kele bonso bukondi ya muntu ya ke zombaka, yina ntima na yandi kele bonso babukondi, mpi yina maboko na yandi kele bonso miniololo ya boloko, kele ndudi kuluta lufwa. Muntu yina ke pesaka Nzambi ya kieleka kiese ta tina nkento yina,+ kansi yandi ke kangaka nsumuki.+27 “Yai mambu ya mono monaka,” longi+ muntu me tuba. “Mono tadilaka diambu mosi-mosi sambu na kusukisa,28 kansi mono monaka ve bima yina mono* landaka kusosa. Mono monaka bakala mosi* na kati ya bantu funda, kansi mono monaka ve ata nkento mosi na kati na bo.29 Mono monaka kaka diambu yai: Nzambi ya kieleka me salaka bantu bantu ya mbote,+ kansi bo me sosaka balukanu mingi.”+


text:
ZINGA MUTINDU BAKRISTU FWETE ZINGA
Beno Bika Kudiyangisa
Na disolo ya Yezu na zulu ya ngumba, yandi tubaka nde: “Beno bika kudiyangisa sambu na luzingu na beno.” (Mat 6:25) Mutindu beto kele bantu ya kukonda kukuka mpi ke zinga na nsi-ntoto ya Satana, bantangu ya nkaka beto lenda kudiyangisa. Yo yina Yezu songaka balongoki na yandi na kudiyangisa ve kuluta ndilu. (Nk 13:2) Sambu na nki? Kudiyangisa kuluta ndilu, ata sambu na bampusa na beto ya konso kilumbu lenda katula dikebi na beto na mambu ya mfunu mpi yo lenda vanda mpasi na kusosa ntete Kimfumu ya Nzambi. (Mat 6:33) Mambu ya nkaka yina Yezu tubaka lenda sadisa beto na kudiyangisa ve na mambu ya kukonda mfunu.
Mat 6:26—Inki dilongi beto lenda baka ntangu beto ke tala bandeke? (w16.07 6 § 11-13)
Mat 6:27—Sambu na nki kudiyangisa kuluta ndilu kele kulutisa ntangu mpi kumanisa ngolo na beto? (w05 11/1 28 § 5)
Mat 6:28-30—Inki dilongi beto lenda baka na bintuntu ya bilanga? (w16.07 6-7 § 15-16)
Mat 6:31, 32—Inki mutindu Bakristu me swaswana ti bantu ya nsi-ntoto? (w16.07 7 § 17)
Sambu na nki mambu mono ke zola kudiyangisa diaka ve?


text:
Augusti 6-12
LUKA 17-18
Nkunga 18 mpi Kisambu
Bangogo ya Luyantiku (Min. 3 to na nsi)
BIMVWAMA YA NDINGA YA NZAMBI
“Monisa Ntonda”: (Min. 10)
Luk 17:11-14—Yezu belulaka bantu ya maladi ya lepre kumi (“bantu kumi yina vandaka na maladi ya lepre” banoti ya kulongukila ya Luk 17:12; “kudimonisa na banganga-nzambi” banoti ya kulongukila ya Luk 17:14, nwtsty-E)
Luk 17:15, 16—Kaka muntu mosi mpamba ya lepre vutukaka sambu na kupesa Yezu matondo
Luk 17:17, 18—Disolo yai ke monisa mfunu ya kupesa matondo (w08-F 8/1 14-15 § 8-9)
-
Timuna Sambu na Kusosa Bimvwama ya Kimpeve: (Min. 8)
Luk 17:7-10—Inki kele ngindu ya mfunu na kingana ya Yezu? (“ya mpamba” noti ya kulongukila ya Luk 17:10, nwtsty-E)
Luk 18:8—Yezu ke tubila lukwikilu ya nki mutindu na Luka 18:8? (“lukwikilu yai” noti ya kulongukila ya Luk 18:8, nwtsty-E)
Lutangu ya Biblia ya mposo yai me longa nge nki sambu na Yehowa?
Inki bimvwama ya nkaka ya kimpeve nge me zwa na lutangu ya Biblia ya mposo yai?
-
Lutangu ya Biblia: (Min. 4 to na nsi) Luk 18:24-43
KUDIPESA NA KISALU YA BILANGA
Video ya Disolo na Mbala ya Ntete ya Nge Me Kutana ti Muntu: (Min. 4) Songa video mpi tubila yo ti bawi.
Mvutukilu ya Mpa ya Ntete: (Min. 3 to na nsi) Sadila mbandu ya disolo ti muntu.
Kulonguka ya Biblia: (Min. 6 to na nsi) fg dilongi 4 § 1-2
ZINGA MUTINDU BAKRISTU FWETE ZINGA
“Yibuka Nkento ya Loti”: (Min. 15) Disolo ti Bawi.
Kulonguka ya Biblia ya Dibundu: (Min. 30) jy kapu 32
Mvutukilu mpi Mambu ya Beto Ta Longuka na Mposo Ke Kwisa (Min. 3)
Nkunga 117 mpi Kisambu


text:
ZINGA MUTINDU BAKRISTU FWETE ZINGA
Mutindu Bankwelani Lenda Kumisa Ngolo Kinduku na Bo ya Makwela
Abrahami mpi Sara kele mbandu ya mbote sambu na bankwelani na yina me tala kuzolana mpi kuzitisana. (Kuy 12:11-13; 1Pi 3:6) Ntembe kele ve nde makwela na bo vandaka ve ya kukuka mpi bo vandaka kukanga ntima na bampasi. Inki dilongi bankwelani lenda baka na mbandu ya Abrahami mpi Sara?
Beno solulaka. Kana nkwelani na nge me tuba mambu yina me sepedisa nge ve sambu yandi vandaka na makasi, nge fwete tubila yandi bangogo ya mbote. (Kuy 16:5, 6) Beno lutisa ntangu kumosi. Monisilaka nkwelani na nge zola na bangogo mpi na bisalu. Kana beno ke longuka, ke samba mpi ke sala lusambu ya dibuta kumosi, beno ta monisa nde beno ke tula Yehowa na kisika ya ntete na makwela na beno. (Lon 4:12) Makwela ya mbote ke pesaka lukumu na Yehowa yina kele Munkwa ya ngidika yai ya santu.
SONGA VIDEO MUTINDU YA KUKUMISA NGOLO KINDUKU YA MAKWELA, MPI NA NIMA BENO PESA BAMVUTU NA BANGIUFULA YAI:
Na video yai, inki mambu me monisa nde kinduku ya Shaan ti Kiara vandaka diaka ve ngolo?
Sambu na nki kusolula na masonga yonso na makwela ke vandaka mfunu?
Inki mutindu mbandu ya Abrahami ti Sara sadisaka Shaan ti Kiara?
Inki Shaan ti Kiara salaka sambu na kukumisa makwela na bo ngolo?
Sambu na nki bakala ti nkento fwete yindula ve nde makwela na bo fwete vanda ya kukuka?


text:
Novembri 12-18
BISALU 1-3
Nkunga 104 mpi Kisambu
Bangogo ya Luyantiku (Min. 3 to na nsi)
BIMVWAMA YA NDINGA YA NZAMBI
“Dibundu ya Bukristu Bakaka Mpeve Santu”: (Min. 10)
[Songa video Bangogo ya Luyantiku ya Bisalu.]
Bis 2:1-8, 14, 37, 38, 41—Na nima ya kubaka mpeve santu, balongoki ya Yezu taka kimbangi yina sadisaka bantu kiteso ya 3 000 na kubaka mbotika
Bis 2:42-47—Balongoki ya Yezu monisaka kibeni kikalulu ya kukaba mpi ya kuyamba banzenza, yo yina yo sadisaka balongoki ya mpa yina kwendaka na Yeruzalemi na kusala diaka mwa bilumbu sambu na kukumisa lukwikilu na bo ngolo (w86-F 12/1 29 § 4-5, 7)
-
Timuna Sambu na Kusosa Bimvwama ya Kimpeve: (Min. 8)
Bis 3:15—Sambu na nki Biblia ke bingaka Yezu “Ntwadisi ya Ntete-Ntete ya luzingu”? (it-2-F 25 § 2)
Bis 3:19—Inki mutindu verse yai ke monisa mutindu Yehowa ke lolulaka bansumuki yina me balula ntima? (cl 265 § 14)
Lutangu ya Biblia ya mposo yai me longa nge nki sambu na Yehowa?
Inki bimvwama ya nkaka ya kimpeve nge me zwa na lutangu ya Biblia ya mposo yai?
-
Lutangu ya Biblia: (Min. 4 to na nsi) Bis 2:1-21
KUDIPESA NA KISALU YA BILANGA
Na Mbala ya Ntete ya Nge Me Kutana ti Muntu: (Min. 2 to na nsi) Sadila mbandu ya disolo ti muntu.
Video ya Mvutukilu ya Mpa ya Ntete: (Min. 5) Songa video mpi tubila yo ti bawi.
Diskure: (Min. 6 to na nsi) it-1-F 142 § 1-2—Ntu-diambu: Sambu na Nki Bo Tulaka Ntumwa ya Nkaka na Kisika ya Yudasi Ntangu Bantumwa ya Kwikama Fwaka?
ZINGA MUTINDU BAKRISTU FWETE ZINGA
“Beto Sala na Bumosi Sambu na Kusamuna na Teritware Yina Bantu Ke Tubaka Bandinga Mingi”: (Min. 15) Nkengi ya kisalu muntu ta sala disolo yai. Songa video mpi tubila yo ti bawi. Tubila bangidika yina dibundu na beno me bakaka sambu na kusamuna na teritware yina bantu ke tubaka bandinga mingi.
Kulonguka ya Biblia ya Dibundu: (Min. 30) jy kapu 43 § 1-7
Mvutukilu mpi Mambu ya Beto Ta Longuka na Mposo Ke Kwisa (Min. 3)
Nkunga 68 mpi Kisambu


text: 19 Kuvanda nsukami mpi kutambula na kwikama kele mbote+Kuluta kuvanda zoba mpi kutuba mambu ya luvunu.+2 Muntu* yina me konda nzayilu kele mbote ve,+Mpi muntu yina ke sala mambu kukonda kuyindula* ke sala disumu.3 Kima ke bebisaka nzila ya muntu kele buzoba na yandi mosi,Mpi ntima na yandi ke wilaka Yehowa makasi ya ngolo.4 Kimvwama ke bendaka banduku mingi,Kansi nsukami ata banduku na yandi ta tina yandi.+5 Mbangi ya luvunu ta baka kibeni ndola,+Mpi muntu yina ke kusaka konso ntangu ta tina ve.+6 Bantu mingi ke sosaka nde muntu ya lukumu* kundima bo,Mpi konso muntu ke vandaka nduku ya muntu yina ke pesaka makabu.7 Bampangi yonso ya nsukami ke mengaka yandi;+Banduku na yandi nkutu ke tinaka yandi kibeni!+Yandi ke sosaka kubondila bo, kansi muntu mosi ve ke waka.8 Muntu yina ke baka maba- nza ya mbote* ke kudi- zolaka.*+Muntu yina ke zolaka luswasukusu ta nunga.*+9 Mbangi ya luvunu ta baka kibeni ndola,Mpi muntu yina ke kusaka konso ntangu ta fwa.+10 Yo me fwana ve nde zoba kuzinga ti bima mingi ya ntalu;Yo me fwana mpi ve ata fioti nde nsadi kuyala bamfumu!+11 Mayele ya kubakisa mambu mbote-mbote ya muntu ke kulumusaka kibeni makasi na yandi,+Mpi kitoko na yandi kele kulolula* mbi ya bo me sala yandi.*+12 Makasi ya ntotila kele bonso kungana ya ntambu,*+Kansi kundimama na yandi kele bonso malulu na zulu ya matiti.13 Mwana ya zoba ke natilaka tata na yandi mpasi,+Mpi nkento yina kele makelele mingi* kele bonso ludi yina ke nokisaka masa ntangu yonso.+14 Nzo mpi kimvwama kele dikabu yina ke katukaka na batata,Kansi nkento ya mayele ke katukaka na Yehowa.+15 Bumolo ke nataka mpongi ya ngolo,Mpi muntu* yina ke zolaka ve kisalu ta fwa na nzala.+16 Muntu yina ke zitisaka nsiku ke taninaka luzingu* na yandi;+Muntu yina ke tulaka ve dikebi na banzila na yandi ta fwa.+17 Muntu yina ke monisila muntu ya kukonda mfunu ntima ya mbote ke defisa Yehowa,+Mpi Nzambi ta futa yandi* sambu na mambu yina yandi ke sala.+18 Pesa mwana na nge ndola ntangu kivuvu kele,+Mpi kukuma ve na kisina ya* lufwa na yandi.+19 Muntu yina ke waka makasi nswalu ta baka ndola;Kana nge meka kugulusa yandi, yo ta lomba nde nge salaka yo mbala na mbala.+20 Wa ndongisila mpi ndima ndola,+Sambu nge kuma mayele na bilumbu ke kwisa.+21 Balukanu ke vandaka mingi na ntima ya muntu,Kansi kima ta nunga kele ndongisila* ya Yehowa.+22 Kima ya kitoko yina muntu kele na yo kele zola na yandi ya kwikama;+Mpi kuvanda nsukami kele mbote kuluta kuvanda muntu ya luvunu.23 Boma ya Yehowa ke nataka na luzingu;+Muntu yina kele na yo ta lala mpongi ya kitoko, kima mosi ve ya mbi ta bwila yandi.+24 Molo me tula diboko na bolo ya nkinsi,Kansi yandi ke sala nkutu ve kikesa ya kunata yo na munoko na yandi.+25 Bula muntu yina ke sekaka bantu,+ sambu muntu ya kukonda mayele kukuma mayele,+Mpi nganina muntu yina kele ti mayele ya kubakisa mambu, sambu yandi kuma ti nzayilu mingi.+26 Muntu yina ke niokula tata na yandi mpi ke kula mama na yandiKele mwana yina ke pesaka nsoni kibeni.+27 Mwana na mono, kana nge yambula kuwa malongi,Nge ta yambula bangogo yina kele ti nzayilu.28 Mbangi ya kukonda mfunu ke sekaka lunungu,+Mpi munoko ya bantu ya mbi ke minaka mambu ya mbi.+29 Bo me bumbaka lusambisu sambu na bantu yina ke sekaka bantu,+Mpi bo me bumbaka bafimbu sambu na mukongo ya bazoba.+


text:
Februari 22-28
NEHEMIA 12-13
Nkunga 106 mpi Kisambu
Bangogo ya Luyantiku (Min. 3 to na nsi)
BIMVWAMA YA NDINGA YA NZAMBI
“Malongi ya Mfunu ya Mukanda ya Nehemia”: (Min. 10)
Neh 13:4-9—Buya banduku ya mbi (w13 8/15 4 § 5-8)
Neh 13:15-21—Tula mambu ya kimpeve na kisika ya ntete (w13 8/15 5-6 § 13-15)
Neh 13:23-27—Tanina zina na nge ya Mukristu (w13 8/15 6-7 § 16-18)
-
Timuna Sambu na Kusosa Bimvwama ya Kimpeve: (Min. 8)
Neh 12:31—Sambu na nki bo vandaka ti bimvuka zole ya bantu yina vandaka kuyimba bankunga? (it-2-F 360 § 6)
Neh 13:31b—Inki Nehemia lombaka na Yehowa? (w11 2/1 14 § 3-5)
Lutangu ya Biblia ya mposo yai ke longa mono nki sambu na Yehowa?
Inki bangindu ya mfunu ya lutangu ya Biblia ya mposo yai mono lenda sadila na kisalu ya kusamuna?
-
Lutangu ya Biblia: Neh 12:1-26 (Min. 4 to na nsi)
KUDIPESA NA KISALU YA BILANGA
Na Mbala ya Ntete ya Beno Me Kutana: (Min. 2 to na nsi) Pesa emvitasio ya Lusungiminu na muntu yina me monisa mpusa mingi ve.
Na Mbala ya Ntete ya Beno Me Kutana: Pesa emvitasio ya Lusungiminu mpi Nzozulu ya Nkengi na muntu yina me monisa kibeni mpusa. Tula fondasio sambu na mvutukilu ya mpa.
Kulonguka ya Biblia: (Min. 6 to na nsi) Tendudila longoki ya Biblia Lusungiminu na nsadisa ya mukanda Biblia Kelongaka, balutiti 206-208. Sadisa longoki na kukwisa na Lusungiminu.
ZINGA MUTINDU BAKRISTU FWETE ZINGA
“Binga Bantu Yonso ya Teritware na Nge na Kukwisa na Lusungiminu!”: (Min. 15) Disolo ti Bawi. Tendula mutindu dibundu ta samuna na teritware ya mvimba. Ntangu beno ke vutukila “Mambu ya Kutadila,” songa video ya Lusungiminu. Siamisa bampangi yonso na kusala mingi na kampanye ya Lusungiminu mpi kuvutukila bantu yina me monisa mpusa. Sadisa nsonga mosi.
Kulonguka ya Biblia ya Dibundu: ia kapu 9 § 14-24 mpi mvutukilu ya kapu (Min. 30)
Mvutukilu mpi Mambu ya Beto Ta Longuka na Mposo Ke Kwisa (Min. 3)
Nkunga 147 mpi Kisambu


text: 12 Yo yina, yibuka Ngangi na nge ya Nene na bilumbu ya kileke na nge,+ na ntwala nde bilumbu ya mpasi kukwisa+ mpi bamvula kukwisa yina nge ta tuba nde: “Mono ke zola yo ve”;2 na ntwala nde ntangu, nsemo, ngonda, mpi bambwetete kukuma mpimpa,+ mpi matuti kuvutuka na nima ya* mvula ya ngolo;3 kilumbu yina bankengidi ya nzo ke tekita, babakala ya ngolo ke fumbama, bankento ke yambula kunika sambu bo me kuma fioti, mpi bana-bankento yina ke talaka na banela ke mona mpimpa+ na nganda;4 ntangu bakielo yina ke talaka na bala-bala me kangama, ntangu makelele ya kinikilu ke kulumuka, ntangu makelele ya ndeke ke tedimisa muntu na mpongi, mpi bana-bankento yonso ya ke yimbaka nkunga me lemba.+5 Diaka, muntu ke wa boma ya bisika ya kunanguka, mpi boma ya ngolo kele na bala-bala. Nti ya amande ke basisa bintuntu,+ mpasu ke kudibenda, mbuma yina ke pesaka nzala ya kudia ke pasuka, sambu muntu ke kwenda na nzo na yandi ya ntangu ya nda+ mpi bantu yina ke dila ke tambula na bala-bala;+6 na ntwala nde nsinga ya arza kukatuka, bolo ya wolo kupanzana, dibungu yina kele na nto ya masa kupasuka, mpi nsinga ya kubakila masa na dibulu kuzengana.7 Na nima mfututu ke vutuka na ntoto,+ kaka mutindu yo vandaka, ebuna ngolo ya luzingu* ke vutuka na Nzambi ya kieleka yina pesaka yo.+8 “Yo kele mpamba kibeni!” longi+ muntu me tuba. “Bima yonso kele mpamba!”+9 Longi kumaka kaka ve mayele kansi yandi landaka mpi kulonga bantu mambu yina yandi zabaka,+ mpi yandi yindululaka mpi sosaka mbote-mbote sambu na kuvukisa* bingana mingi.+10 Longi sosaka kuzwa bangogo ya kitoko+ mpi kusonika bangogo ya sikisiki ya kieleka.11 Bangogo ya bantu ya mayele kele bonso nsongi ya nti+ ya bo ke twadisilaka bangombe, mpi bangogo na bo ya bo me vukisa kele bonso minsonso ya bo me bula ngolo; ngungudi mosi muntu me pesa yo.12 Mwana na mono, sambu na mambu yonso ya nkaka katula mambu yai, keba: Kusonika mikanda mingi kele na nsuka ve, mpi kudipesa na yo ke lembisaka nsuni.+13 Na nima ya kuwa mambu yonso, nsuka ya mambu yo yai: Wa Nzambi ya kieleka+ boma mpi zitisa bansiku+ na yandi, sambu yai mambu yonso yina muntu fwete sala.+14 Sambu Nzambi ya kieleka ta sambisa mambu yonso, mpi mambu yonso ya me bumbanaka, sambu na kuzaba kana yo kele mbote to mbi.+


text:
BIMVWAMA YA NDINGA YA NZAMBI | BIDILU 1-5
Kuvingila Ke Sadisaka Beto na Kukanga Ntima
Inki sadisaka Yeremia na kuvanda ti mabanza ya mbote mpi kukanga ntima ata ntangu yandi kutanaka ti bampasi mingi?
Yandi vandaka ti kivuvu nde Yehowa ‘ta sadisa’ bantu na yandi yina ta balula ntima mpi yandi ta manisa bampasi na bo
Yandi longukaka “kunata vangu na kileki na yandi.” Kana nge ke kanga ntima na mambu yina ke meka lukwikilu na nge ntangu nge kele leke, yo ta sadisa nge na kununga mambu yina nge ta kutana ti yo na luzingu na nge


text:
Septembri 2-8
BAEBREO 7-8
Nkunga 16 mpi Kisambu
Bangogo ya Luyantiku (Min. 3 to na nsi)
BIMVWAMA YA NDINGA YA NZAMBI
“Nganga-Nzambi Kimakulu Bonso Melkizedeki”: (Min. 10)
Ebr 7:1, 2—Nganga-nzambi mpi ntotila Melkizedeki kutanaka ti Abrahami mpi sakumunaka yandi (it-2-F 249)
Ebr 7:3—Melkizedeki vandaka ve ti “ndonga ya ba-nkaka” mpi “yandi kele nganga-nzambi ntangu yonso” (it-2-F 250 § 3)
Ebr 7:17—Yezu kele “nganga-nzambi kimakulu bonso Melkizedeki” (it-2-F 249)
-
Timuna Sambu na Kusosa Bimvwama ya Kimpeve: (Min. 8)
Ebr 8:3—Na nsi ya Nsiku ya Moize, inki mutindu makabu swaswanaka ti bimenga? (w00 9/1 8 § 11)
Ebr 8:13—Inki mutindu kuwakana ya Nsiku ‘manaka ngala’ na bilumbu ya Yeremia? (it-1-F 79-80 § 7)
Lutangu ya Biblia ya mposo yai me longa nge nki sambu na Yehowa?
Inki bimvwama ya nkaka ya kimpeve nge me zwa na lutangu ya Biblia ya mposo yai?
-
Lutangu ya Biblia: (Min. 4 to na nsi) Ebr 7:1-17 (th dilongi 5)
KUDIPESA NA KISALU YA BILANGA
Kudipesa na Kutanga mpi na Kulonga: (Min. 10) Disolo ti Bawi. Songa video Sadila Mbote Bima ya Ke Monana mpi na nima beno tubila dilongi 9 ya kamukanda Kulonga.
Diskure: (Min. 5 to na nsi) it-1-F 80-81 § 5-7—Ntu-Diambu: Kuwakana ya mpa kele nki? (th dilongi 7)
ZINGA MUTINDU BAKRISTU FWETE ZINGA
Mambu Yina Organizasio Ke Sala: (Min. 15) Songa video Mambu Yina Organizasio Ke Sala, ya Septembri. Siamisa bampangi yonso na kukwenda kutala babiro ya ke twadisaka kisalu ya Bambangi ya Yehowa na ntoto ya mvimba to Betele ya nsi na beno kana mpila kele.
Kulonguka ya Biblia ya Dibundu: (Min. 30) jy kapu 82
Mvutukilu mpi Mambu ya Beto Ta Longuka na Mposo Ke Kwisa (Min. 3)
Nkunga 83 mpi Kisambu


text:
Yanuari 1-7
MATAYO 1-3
Nkunga 14 mpi Kisambu
Bangogo ya Luyantiku (Min. 3 to na nsi)
BIMVWAMA YA NDINGA YA NZAMBI
“Kimfumu ya Zulu Me Kuma Pene-Pene”: (Min. 10)
[Songa video Bangogo ya Luyantiku ya Matayo.]
Mat 3:1, 2—Yoane Mbotiki tubaka nde kukwisa ya mfumu yina ta yala na Kimfumu ya zulu me kuma pene-pene (“kusamuna,” “Kimfumu,” “Kimfumu ya zulu,” “me kuma pene-pene” banoti ya kulongukila ya Mat 3:1, 2, nwtsty)
Mat 3:4—Yoane Mbotiki vandaka ti luzingu ya kukonda mindondo mpi yandi kudipesaka ya mvimba na kusala luzolo ya Nzambi (“Lele ya Yoane Mbotiki mpi Mutindu Yandi Vandaka Kumonanau na Yandi,” “Bampasu,” “Bwiki ya Mfinda” mambu ya nkaka ya Mat 3:4, nwtsty)
-
Timuna Sambu na Kusosa Bimvwama ya Kimpeve (Min. 8)
Mat 1:3—Sambu na nki bo tangaka bazina ya bankento tanu na ndonga ya babakala ya dikanda ya Yezu? (“Tamare” noti ya kulongukila ya Mat 1:3, nwtsty)
Mat 3:11—Inki mutindu beto me zaba nde mbotika ke lombaka kudindisa muntu ya mvimba na masa? (“ke botika beno” noti ya kulongukila ya Mat 3:11, nwtsty)
Lutangu ya Biblia ya mposo yai me longa nge nki sambu na Yehowa?
Inki bimvwama ya nkaka ya kimpeve nge me zwa na lutangu ya Biblia ya mposo yai?
-
Lutangu ya Biblia: (Min. 4 to na nsi) Mat 1:1-17
KUDIPESA NA KISALU YA BILANGA
Video ya Disolo na Mbala ya Ntete ya Nge Me Kutana ti Muntu (Min. 4) Songa video mpi tubila yo.
Mvutukilu ya Mpa ya Ntete: (Min. 3 to na nsi) Tala Mbandu ya Disolo ti Muntu.
Kulonguka ya Biblia: (Min. 6 to na nsi) bhs 41-42 § 6-7
ZINGA MUTINDU BAKRISTU FWETE ZINGA
Rapore ya Kisalu ya Mvula Me Luta: (Min. 15) Diskure yina nkuluntu mosi ta sala. Na nima ya kutanga mukanda ya biro ya filiale ya me tala rapore ya kisalu ya mvula me luta, yula bansamuni yina nge ponaka na ntwala, baeksperiansi ya kitoko yina bo bakaka na kisalu ya kusamuna na mvula me luta.
Kulonguka ya Biblia ya Dibundu: (Min. 30) jy kapu 2
Mvutukilu mpi Mambu ya Beto Ta Longuka na Mposo Ke Kwisa (Min. 3)
Nkunga 137 mpi Kisambu


text:
Novembri 19-25
BISALU 4-5
Nkunga 73 mpi Kisambu
Bangogo ya Luyantiku (Min. 3 to na nsi)
BIMVWAMA YA NDINGA YA NZAMBI
“Bo Landaka Kulonga Ndinga ya Nzambi ti Kikesa”: (Min. 10)
Bis 4:5-13—Ata bo vandaka kumona Piere ti Yoane bonso “bantu yina me longukaka ve mpi ya mpamba-mpamba,” bo vandaka ve kuwa boma ya kunwanina balukwikilu na bo na banfumu mpi na balongi ya nsiku (w08-F 9/1 15, lupangu; w08 5/1 31 § 6)
Bis 4:18-20—Piere ti Yoane yambulaka ve kusamuna ata bo kutanaka ti bampasi
Bis 4:23-31—Mpeve santu ya Yehowa sadisaka Bakristu ya mvu-nkama ya ntete na kuvanda kikesa (it-1-F 141 § 1)
-
Timuna Sambu na Kusosa Bimvwama ya Kimpeve: (Min. 8)
Bis 4:11—Na nki mutindu Yezu kele “ditadi ya kinkonko ya ntete-ntete”? (it-1-F 591 § 2)
Bis 5:1—Sambu na nki Ananiasi ti Safira tekaka ndambu ya bima na bo? (w13 3/1 15 § 4)
Lutangu ya Biblia ya mposo yai me longa nge nki sambu na Yehowa?
Inki bimvwama ya nkaka ya kimpeve nge me zwa na lutangu ya Biblia ya mposo yai?
-
Lutangu ya Biblia: (Min. 4 to na nsi) Bis 5:27-42
KUDIPESA NA KISALU YA BILANGA
Na Mbala ya Ntete ya Nge Me Kutana ti Muntu: (Min. 2 to na nsi) Yantika ti mbandu ya disolo ti muntu. Muwi me basisa ntembe yina bantu mingi ke basisaka na teritware na beno.
Mvutukilu ya Mpa ya Ntete: (Min. 3 to na nsi) Yantika ti mbandu ya disolo ti muntu. Muwi me zabisa nge nde yandi kele ve Mukristu.
Video ya Mvutukilu ya Mpa ya Zole: (Min. 5) Songa video mpi tubila yo ti bawi.
ZINGA MUTINDU BAKRISTU FWETE ZINGA
“Mambote Yina Bashario to Mesa ya Kuta Kimbangi Ke Nata na Ntoto ya Mvimba”: (Min. 15) Nkengi ya kisalu muntu ta sala disolo yai. Songa video. Kana dibundu na beno ke sadilaka bashario to bamesa sambu na kuta kimbangi na bisika ya bantu mingi, monisa bo mutindu ya kusadila yo. Tubila bangidika yina dibundu na beno me bakaka. Kana ntangu kele, tubila eksperiansi ya mbote yina mpangi mosi kutanaka ti yo. Monisa mutindu bansamuni lenda bakila yo mambote.
Kulonguka ya Biblia ya Dibundu: (Min. 30) jy kapu 43 § 8-18
Mvutukilu mpi Mambu ya Beto Ta Longuka na Mposo Ke Kwisa (Min. 3)
Nkunga 64 mpi Kisambu


text:
Kinna, kilumbu 30 Ngonda Yinsambanu
Yave wala kuwa nsambu’ami mu kibila ki kiandi; Yave wala kikinina nsambu’ami.—Minku. 6:9.
Vadi nkundi voti wumueka va dikanda diaku wumana kulueka ntima? Boti ngete, buna ngie wulenda baka lusalusu, mu kuyindula kifuani ki ntinu Davidi. (2 Samu. 15:5-14, 31; 18:6-14). Bo wunyindula mu kinongu ki Davidi, kamba Yave buidi widi mu kumuena bo babe kulueka ntima. (Minku. 6:6-8) Buabu, yindulabu buidi Davidi kabela bo mambu moso amomo mamonika! Nandi waba zolanga beni muan’andi Abisaloni ayi wabe fiatilanga Aitofeli. Vayi baba buadi banyongisa beni ntim’andi, bo bambalukila ayi batomba kumvonda. Davidi ḿba khanu kasa bue fiatila ko ni wumueka mu bakundi, mu kuyindula ti bawu mvawu baba ku khonzo yi Abisaloni. Nandi ḿba khanu wutona to kuyindula matedi naveka ayi kuba mu kiunda kingolo. Vayi nandi wudinda lusalusu lu Yave mu nzila nsambu. Mvandi, wudinda lusadusu kuidi bakundi bandi. Ayi mu thinu wutona kusadila makani kabaka. Nandi wutatamana kufiatila mu Yave ayi mu bakundi bandi. w21.03 15 ¶7-8; 17 ¶10-11
Kintanu, kilumbu 1 Ngonda Yisambuadi
Baphana lulendo loso ku diyilu ayi va ntoto.—Matai 28:18.
Tufueti ba kikundi kifikama na Yesu, muingi Yave katambudila minsambu mitu. Tufueti visa buidi Yave kansadilanga Yesu muingi katambudila minsambu mitu, kubika kuandi to kutubanga mu minsambu mitu: “Mu dizina di Yesu”. Yesu wukamba bapostolo bandi: “Mamo luela lomba mu dizina diama, ndiela mavanga.” (Yoa. 14:13) Tuzebi ti Yave nandi wunkuwanga ayi wuntambudilanga minsambu mitu. Vayi bo Yave kambaka makani ma kutambudila nsambu’itu, nandi wumvananga nsua kuidi Yesu muingi katu tambudila. Ava Nzambi katambudila minsambu mitu, Nandi wummonanga boti tuidi mu kulandakana dilongi Yesu kavana. Yesu wutuba: ‘Enati lunlemvukila batu mu zinzimbala ziawu, buna Tat’inu widi ku diyilu wela kululemvukila. Vayi enati lumengi lemvukila batu, buna Tat’inu kalendi kululemvukila ko.’ (Matai 6:14, 15) Diawu nkinza beni kulemvukilanga bankaka dedi bo Yave ayi Yesu batulemvukilanga! w20.04 22 ¶6
Kisabala, kilumbu 2 Ngonda Yisambuadi
Befu tulunatini Nsamu Wumboti mu diambu lubika zinzambi zikhambulu mfunu vayi lubaluka kuidi Nzambi yi moyo.—Mava. 14:15.
Mvuala Polo waba visanga mambu batu kaba longanga baba vuanga nkinza ayi waba balulanga phila yi kulongila muingi kukoluka yawu. Dedi, basi Lisitia babasa zabanga ko mambu Kibibila kinlonga. Diawu, bokaba longa, Polo wusadila bikuma, bifuani ayi mambu bawu bazaba buboti. Nandi wutubila matedi kuvaka mbongo ayi luaku bawu baba lu kusadila luzingu luawu. Tomba kuzaba mambu mbi batu va kizunga kiaku bamvuanga nkinza ayi balula phila yi kulongila. Vayi buidi tulenda zabila mambu bamvuanga nkinza? Tala buboti bivisa mambu batu badi mu kuvanga. Dedi, ḿba nandi widi mu kudiodisa nzo, kutanga mua buku, kuludika dikalu voti widi mu kuvanga kiuma kinkaka. Diawu, boti kuba wulenda yoluka yandi mu kusadila kiuma kadi mu kuvanga. (Yoa. 4:7) Mvandi phuatulu yilenda monisa phila mutu mbi nandi kadi— tsi kafumina, kikhulu kiandi, kisalu kiandi voti biuma kanzolanga. w20.04 11 ¶11-12


text:
Sioni ta vutuka diaka bonso mbanza ya kwikama (21-31)
1 Mbona-meso yina Yezaya*+ mwana ya Amozi monaka sambu na Yuda mpi Yeruzalemi na bilumbu ya Uziya,+ Yotami,+ Ahazi,+ mpi Ezekiasi,+ bantotila ya Yuda:+2 O zulu, wa, mpi tula dikebi, O ntoto,+Sambu Yehowa me tuba nde:“Mono me sansa mpi me yedisa bana,+Kansi bo me kolama na ntwala na mono.+3 Ngombe ke zabaka mbote muntu yina me sumba yo,Mpi mpunda ke zabaka mbote kidikilu ya munkwa na yo;Kansi Izraele ke zaba mono* ve,+Bantu na mono mosi ke sala ve mambu ti mayele ya kubakisa mambu.”4 Mawa na dikanda ya masumu,+Bantu yina kele ti kilo ya masumu,Bana ya bantu ya mbi, bana ya kubeba!Bo me yambula Yehowa;+Bo me sadila Santu ya Izraele mambu kukonda luzitu;Bo me pesa yandi mukongo.5 Bo ta bula beno diaka na wapi, sambu beno ke landa kukolama?+Ntu ya mvimba ke bela,Mpi ntima ya mvimba kele maladi.+6 Katuka na makulu tii na ntu, ata kima mosi ve kele na mavimpi ya mbote.Kele ti bamputa, matutu mpi bamputa ya kukanguka—Bo me sansa* yo ve, bo me kanga yo ve babande, mpi bo me kumisa yo ve pete ti mafuta.+7 Insi na beno me bikala mpamba.Bo me yoka bambanza na beno tiya.Banzenza me bebisa insi na beno na meso na beno.+Yo kele bonso ntoto mosi ya mpamba yina banzenza me bwisa.+8 Mwana-nkento ya Sioni me bikala bonso kisika ya lutaninu* na kilanga mosi ya vinu,Bonso sombolo mosi na kilanga ya bakonkombre,Bonso mbanza mosi ya bo me ziunga.+9 Kana Yehowa ya makesa bikilaka beto ve ndambu ya bantu yina gulukaka,Beto zolaka kukuma bonso Sodome,Mpi beto zolaka kufwanana ti Gomore.+10 Beno bamfumu ya nku* ya Sodome,+ beno wa ndinga ya Yehowa.Beno bantu ya Gomore,+ beno tula dikebi na nsiku* ya Nzambi na beto.11 Yehowa ke tuba nde: “Inki kele mfunu ya bimenga ya mingi yina beno ke pesa mono?+Mono me lemba makabu na beno ya kuyoka ya mameme ya babakala+ mpi mafuta ya bambisi yina bo ke disaka mbote,+Mpi mono ke wa ve kiese na menga+ ya bana-bangombe ya babakala,+ ya bana-mameme mpi ya bankombo.+12 Ntangu beno ke kwisa sambu na kumonana na ntwala na mono,+Nani me songa beno na kukwisaSambu na kuniata bibansala na mono?+13 Beno yambula kunata diaka makabu ya mbuma ya kukonda mfunu.Ndumbu na beno kele kima ya nzanzi na meso na mono.+Bangonda ya mpa,+ bisaba- tu,+ kubinga bantu sambu na balukutakanu ya nene+—Mono lenda ndima ve mutindu beno ke sadila mazi+ mpi kaka na ntangu yina mosi beno ke sala lukutakanu ya santu.14 Mono* me menga bangonda na beno ya mpa ti bankinsi na beno.Yo me kuma kizitu sambu na mono;Mono me lemba na kunata yo.15 Mpi ntangu beno ke tandula maboko na beno,Mono ke fika meso na mono sambu na kumona beno ve.+Ata beno ke sala bisambu mingi,+Mono ke wa yo ve;+Maboko na beno me fuluka na menga.+16 Beno yobila, beno kudikumisa bunkete;+Beno katula bisalu na beno ya mbi na meso na mono;Beno yambula kusala mambu ya mbi.+17 Beno longuka na kusala mambu ya mbote, beno sosa lunungu,+Beno sungika muntu yina ke niokula bantuBeno nwanina banswa ya mwana ya me konda tata,*Mpi beno nwanina diambu ya mufwidi ya nkento+ na tribinale.”18 Yehowa+ ke tuba nde: “Ntangu yai, beno kwisa mpi beto tula mambu na ndonga na kati na beto.Ata masumu na beno kele mbwaki bonso menga,Yo ta kuma mpembe bonso mvula ya mpembe;*+Ata yo kele mbwaki bonso lele ya mbwaki ya ngolo,Yo ta kuma bonso lene.19 Kana beno monisa luzolo ya mbote mpi beno wa,Beno ta dia bima ya mbote ya insi.+20 Kansi kana beno buya mpi beno kolama,Beno ta fwa na mbele ya bitumba,+Sambu munoko ya Yehowa me tuba yo.”21 Mbanza ya kwikama+ me kuma kibeni nkento ya ndumba!+Yandi vandaka ya kufuluka ti lunungu;+Lunungu vandaka na kati na yandi,+Kansi ntangu yai kaka bantu yina ke fwaka bantu kele na kati na yandi.+22 Arza na nge me kuma mvindu ya kibende ya bo ke tomisa,+Mpi malafu na nge* me vukana ti masa.23 Bamfumu na nge kele ntu ngolo mpi bo kele banduku ya miyibi.+Konso muntu na kati na bo ke zolaka kubaka avoka mpi ke sosa-sosaka makabu.+Bo ke sambisa ve mambu ya mwana ya me konda tata* na lununguMpi diambu ya mufwidi ya nkento ke kumina bo+ ve ata fioti.24 Yo yina Mfumu ya kieleka, Yehowa ya makesa,Muntu ya Ngolo ya Izraele, ke tuba nde:“A! Mono ta katula bambeni na mono,Mpi mono ta vutula mbi na bambeni na mono.+25 Mono ta pesa nge ndola,Mono ta kumisa mvindu na nge masa-masa bonso ti sabuni,Mpi mono ta katula mvindu na nge yonso.+26 Mono ta vutula diaka bazuzi na nge bonso na luyantiku,Mpi bandongisi na nge bonso na luyantiku.+Na nima, bo ta binga nge Mbanza ya Lunungu, Bwala ya Kwikama.+27 Bo ta sumba diaka+ Sioni ti lunungu,Mpi bantu na yandi yina ke vutuka, bo ta sumba bo diaka mpi ti lunungu.28 Bankolami ti bansumuki ta fwa nzila mosi,+Mpi bantu yina ke bikisa Yehowa ta suka.+29 Sambu bo ta wa nsoni ya banti ya ngolo yina beno waka nzala na yo,+Mpi beno ta wa nsoni sambu na bilanga* yina beno solaka.+30 Sambu beno ta kuma bonso nti ya nene yina kele ti matiti ya kuyuma,+Mpi bonso kilanga ya me konda masa.31 Muntu ya ngolo ta kuma nsinga ya fioti,*Mpi kisalu na yandi ta kuma ka-nsemo;Bo yonso zole ta zika na tiya kumosi,Mpi muntu ya kufwa tiya yina ta vanda ve.”
Banoti na nsi ya lutiti
^ Yo ke tendula, “Luguluku ya Ke Katukaka na Yehowa.”


text:
Mvula
Add "mvula" in Kongo to your vocabulary. mvula, nom.2 /mvula/ Examples of mvula Indefinite article
Kikongo Numbers Zero To 20
Kongo: Count From Zero To Twenty 0 Kikongo 0 nkatu 1-10 1 - mosi 2 - zole 3 - tatu 4 - i
Nsasa Ya "Master Kg - Jerusalema"
Tona,kwikila "Master KG - Jerusalema". "Jerusalema" kekelea muiziki. Ndinga ya muiziki kekelea Zulu.
Kumona
Add "mona" in Kongo to your vocabulary. mona, act /mo-na/ Examples of mona Usage: nge kemona Simp
Exercise 2: Go and See Kongo
n/a
Nduku
Longoka zola, kilumbu konso.: "nduku" in Kongo nduku Kongo nom.1 nduku namono kevwa nzo Indefinite
Diksionere
Add "diksionere" in Kongo to your vocabulary. diksionere, nom.1 /diksio-nere/ Examples of diksioner
Fulu Kya Longokele
Longoka zola, kilumbu konso.: "fulu kya longokele" in Kongo fulu kya longokele Kongo nom.1 beno ke


text: 2 Ntangu Yezu butukaka na Betelemi+ ya Yudea na bilumbu ya ntotila Erode,*+ bantu ya ke zabisaka makwisa na nsadisa ya bambwetete* katukaka na Esti mpi kwisaka na Yeruzalemi.2 Bo tubaka nde: “Mwana yina me butuka sambu na kuvanda ntotila ya Bayuda kele na wapi?+ Sambu beto monaka mbwetete na yandi ntangu beto vandaka na Esti, mpi beto me kwisa kufukimina yandi.”3 Ntangu ntotila Erode ti bantu yonso ya Yeruzalemi waka diambu yai, bo kumaka kisaka-saka.4 Yandi vukisaka bamfumu yonso ya banganga-nzambi mpi bansekudi yonso, ebuna yandi yulaka bo kisika yina Kristu* zolaka kubutuka.5 Bo songaka yandi nde: “Na Betelemi ya Yudea,+ sambu mbikudi sonikaka mutindu yai:6 ‘Mpi nge, O Betelemi ya ntoto ya Yuda, nge kele ve ata fioti mbanza ya kukonda mfunu na kati ya baguvernere ya Yuda, sambu ntwadisi mosi ta basika na kati na nge, yina ta gungula bantu na mono Izraele.’”+7 Na nima, Erode bingaka na kinsweki bantu yina ke zabisaka makwisa na nsadisa ya bambwetete mpi yandi yulaka bo mbote-mbote sambu na kuzaba ntangu mbwetete yina monanaka.8 Ntangu yandi tindaka bo na Betelemi, yandi tubaka nde: “Beno kwenda kusosa mwana yina mbote-mbote, mpi kana beno mona yandi, beno kwisa kuzabisa mono sambu mono mpi kukwenda kufukimina yandi.”9 Ntangu bo waka mambu yina ntotila tubaka, bo kwendaka, mpi mbwetete yina bo monaka ntangu bo vandaka na Esti+ vandaka kukwenda na ntwala na bo tii kuna yo kwendaka kutelama na zulu ya kisika yina mwana vandaka.10 Ntangu bo monaka mbwetete yina, bo waka kiese mingi kibeni.11 Mpi ntangu bo kotaka na nzo, bo monaka mwana yina ti Maria mama na yandi, ebuna bo niekaka mpi bo fukiminaka yandi. Bo kangulaka mpi bima na bo ya ntalu ebuna bo pesaka yandi makabu: wolo, ndumbu ya mpembe, mpi mire.12 Kansi, sambu Nzambi kebisaka bo na ndosi+ na kuvutuka ve na Erode, bo vutukaka na insi na bo na nzila ya nkaka.13 Ntangu bo vutukaka, wanzio ya Yehowa* monanaka na Yozefi na ndosi,+ mpi tubaka nde: “Telama, baka mwana ti mama na yandi mpi tina na Ezipte, ebuna bikala kuna tii ntangu mono ta zabisa nge, sambu kubika fioti Erode ta sosa mwana sambu na kufwa yandi.”14 Yo yina, Yozefi telamaka, mpi na mpimpa yandi bakaka mwana ti mama na yandi, mpi kwendaka na Ezipte.15 Yandi bikalaka kuna tii na lufwa ya Erode. Yo lungisaka mambu yina Yehowa* tubaka na nzila ya mbikudi na yandi nde: “Mono bingaka mwana na mono sambu yandi basika na Ezipte.”+16 Ebuna, ntangu Erode monaka nde bantu yina ke zabisaka makwisa na nsadisa ya bambwetete kusaka yandi, yandi waka makasi mingi kibeni, mpi yandi tindaka bantu na kufwa bana yonso ya babakala na Betelemi ti na teritware na yo ya mvimba, bayina vandaka ti bamvula yantika na zole kulumuka, na kutadila ntangu yina yandi yulaka mbote-mbote bantu yina ke zabisaka makwisa na nsadisa ya bambwetete.+17 Ebuna mambu yina Nzambi tubaka na nzila ya mbikudi Yeremia lunganaka:18 “Ndinga wakanaka na Rama, bidilu ti milolo mingi. Rashele+ muntu vandaka kudila bana na yandi, mpi yandi zolaka ve nde bo lembika yandi, sambu bo kele diaka ve.”+19 Ntangu Erode fwaka, wanzio ya Yehowa* monanaka na Yozefi na ndosi+ na Ezipte20 mpi tubaka nde: “Telama, baka mwana ti mama na yandi mpi kwenda na insi ya Izraele, sambu bantu yina vandaka kusosa luzingu* ya mwana me fwa.”21 Yo yina, yandi telamaka, yandi bakaka mwana ti mama na yandi, mpi yandi kotaka na insi ya Izraele.22 Kansi ntangu yandi waka nde Arkelausi vandaka kuyala na Yudea na kisika ya tata na yandi Erode, yandi waka boma na kukwenda kuna. Diaka, sambu Nzambi kebisaka yandi na ndosi,+ yandi kwendaka na teritware ya Galilea.+23 Yandi kwisaka mpi zingaka na mbanza mosi ya bo vandaka kubinga Nazareti,+ sambu mambu yina Nzambi tubaka na nzila ya bambikudi kulungana: “Bo ta binga yandi muntu ya Nazareti.”*+


text:
Nzambi me vutukila lusilu na yandi na Abrami (14-18)
13 Ebuna, Abrami katukaka na Ezipte mpi tombukaka na Negebi,+ yandi, nkento na yandi, mpi bima yonso yina yandi vandaka ti yo, kumosi ti Loti.2 Abrami vandaka ti kimvwama mingi: bitwisi, arza, mpi wolo.+3 Yandi vandaka kukatula camp na yandi na kisika mosi mpi kunata yo na kisika ya nkaka na ntangu yandi vandaka kusala nzietelo katuka na Negebi tii na Betele, tii kuna yandi kumaka kisika yina tenta na yandi vandaka ntete na kati-kati ya Betele ti Ai,+4 kisika yina yandi tungaka ntete mesa-kimenga. Kuna Abrami bingaka zina ya Yehowa.5 Ebuna Loti, yina vandaka kusala nzietelo ti Abrami, vandaka mpi ti mameme, bangombe, mpi batenta.6 Kansi insi yina vandaka ve kupesa bo yonso nzila ya kuvanda kisika mosi; bima na bo kumaka mingi kibeni na mpila nde bo lendaka diaka ve kuzinga kumosi.7 Yo yina, bankengidi ya bitwisi ya Abrami yantikaka kuswana ti bankengidi ya bitwisi ya Loti. (Na ntangu yina bantu ya Kanana mpi bantu ya Perizi vandaka kuzinga na insi yina.)+8 Ebuna Abrami tubilaka Loti+ nde: “Pardo, kuswana fwete vanda ve na kati na mono ti nge mpi na kati ya bankengidi ya bitwisi na mono ti bankengidi ya bitwisi na nge, sambu beto kele bampangi.9 Keti insi ya mvimba kele ve na ntwala na nge? Pardo, beto kabwana. Kana nge kwenda na diboko ya kimama, mono ta kwenda na diboko ya kitata; kansi kana nge kwenda na diboko ya kitata, mono ta kwenda na diboko ya kimama.”10 Ebuna Loti talaka mpi monaka nde distrike ya mvimba ya Yordani+ vandaka ntoto mosi ya ke butaka bima mbote (na ntwala nde Yehowa kufwa Sodome ti Gomore), bonso kilanga ya Yehowa,+ bonso insi ya Ezipte, tii na Soare.+11 Ebuna Loti solaka distrike ya mvimba ya Yordani, mpi Loti nataka camp na yandi na esti. Mpidina, bo kabwanaka.12 Abrami zingaka na insi ya Kanana, kansi Loti zingaka na kati ya bambanza ya distrike yina.+ Nsuka-nsuka, yandi tedimisaka tenta na yandi pene-pene ya Sodome.13 Kansi bantu ya Sodome vandaka bantu ya mbi mpi bansumuki ya nene na meso ya Yehowa.+14 Ntangu Loti kabwanaka ti Abrami, Yehowa tubilaka Abrami nde: “Pardo, tombula meso na nge, mpi na kisika yina nge kele, tala na ndambu ya nordi mpi ya sudi, ya esti mpi ya westi,15 sambu insi ya mvimba yina nge ke mona, mono ta pesa nge yo ti bana* na nge bonso dikabu+ ya mvula na mvula.16 Mono ta kumisa bana* na nge bonso bambuma ya zelo ya ntoto, na mpila nde kana muntu lenda tanga bambuma ya mfututu ya ntoto, bo lenda tanga mpi bana* na nge.+17 Telama, tambula na insi ya mvimba, na nda mpi na nene na yo, sambu mono ta pesa nge yo.”18 Ebuna Abrami landaka kuzinga na batenta. Na nima yandi kwisaka kuzinga na kati ya banti ya nene ya Mamre,+ yina kele na Ebroni,+ mpi kuna yandi tungilaka Yehowa mesa-kimenga.+


text:
Bima ya kukatula na bilanga kele mingi kansi bansadi kele fioti (35-38)
9 Yezu kotaka na maswa, yandi sabukaka mpi kwendaka na mbanza na yandi.+2 Bo kwisaka kunatila yandi kikata mosi yina vandaka ya kulala na mbeto. Ntangu yandi monaka lukwikilu na bo, Yezu tubilaka kikata yina nde: “Mwana, vanda kikesa! Masumu na nge me lolulama.”+3 Ebuna bansekudi ya nkaka tubaka bo na bo nde: “Muntu yai ke vweza Nzambi.”4 Sambu Yezu zabaka mabanza na bo, yandi tubaka nde: “Sambu na nki beno ke yindula mambu ya mbi na bantima na beno?+5 Mu mbandu, inki kele pete mingi, kutuba nde, ‘Masumu na nge me lolulama,’ to kutuba nde, ‘Telama mpi tambula’?+6 Kansi, sambu beno zaba nde Mwana ya muntu kele ti kiyeka na ntoto ya kulolula masumu—” yo yina yandi tubilaka kikata yina nde: “Telama, baka mbeto na nge, mpi kwenda na nzo na nge.”+7 Yandi telamaka mpi kwendaka na nzo na yandi.8 Ntangu bimvuka ya bantu monaka mambu yai, boma simbaka bo, mpi bo pesaka nkembo na Nzambi, yina pesaka bantu kiyeka ya mutindu yai.9 Na nima, ntangu Yezu vandaka kuluta mwa ntama ti kisika yina, yandi monaka muntu mosi, zina na yandi Matayo, yandi me vanda na biro ya bo ke futaka mpaku, mpi yandi tubilaka yandi nde: “Landa mono.” Ebuna yandi telamaka mpi landaka yandi.+10 Na nima, ntangu Yezu vandaka kudia* na nzo, bakalaki mingi ya mpaku ti bansumuki mingi kwisaka ebuna bo yantikaka kudia* ti Yezu mpi balongoki na yandi.+11 Kansi ntangu Bafarize monaka mambu yai, bo tubilaka balongoki na yandi nde: “Sambu na nki longi na beno ke dia ti bakalaki ya mpaku mpi bansumuki?”+12 Ntangu Yezu waka mambu yina bo vandaka kutuba, yandi tubaka nde: “Bantu yina kele na mavimpi ya mbote ke vandaka na mfunu ya munganga ve, kansi bayina kele na maladi bantu ke vandaka na mfunu na yandi.+13 Yo yina, beno kwenda kulonguka disongidila ya mambu yai: ‘Mono ke zolaka mawa, kansi kimenga ve.’+ Sambu mono kwisaka ve sambu na kubinga bantu ya lunungu, kansi bansumuki.”14 Na nima, balongoki ya Yoane kwisaka kuyula yandi nde: “Sambu na nki beto ti Bafarize kele ti kikalulu ya kubuya madia, kansi balongoki na nge ke buyaka ve madia?”+15 Ebuna Yezu tubilaka bo nde: “Keti banduku ya bakala yina ke kwela kele ti kikuma ya kuvanda na mawa ntangu bakala yina ke kwela+ kele ti bo? Kansi bilumbu ta kwisa ntangu bo ta katula bakala yina ke kwela na kati na bo,+ ebuna bo ta buya madia.16 Muntu mosi ve ke tungaka kitende ya lele ya mpa na zulu ya lele ya ntama, sambu kitende ya mpa ta benda lele ya ntama, ebuna yo ta pasuka diaka nene.+17 Bantu ke tulaka mpi ve vinu ya mpa na mabungu* ya ntama. Kana bo sala mpidina, mabungu* ta pasuka mpi vinu ta tiamuka ebuna mabungu* yina ta beba. Kansi bantu ke tulaka vinu ya mpa na mabungu* ya mpa, mpidina bo ta tanina mabungu mpi vinu.”18 Ntangu yandi vandaka kutubila bo mambu yai, mfumu mosi yina pusanaka pene-pene na yandi fukiminaka yandi mpi tubaka nde: “Ntangu yai, yo fwete vanda nde mwana na mono ya nkento me fwa, kansi kwisa mpi tula yandi diboko, ebuna yandi ta vutuka na luzingu.”+19 Yezu telamaka mpi landaka yandi ti balongoki na yandi.20 Ebuna nkento mosi yina vandaka kubela maladi ya kubasika menga+ bamvula 12 pusanaka na nima mpi simbaka dilenda ya lele ya zulu ya Yezu,+21 sambu yandi vandaka kuditubila nde: “Kana mono simba kaka lele na yandi ya zulu, mono ta beluka.”22 Yezu balukaka, mpi monaka yandi, ebuna yandi tubaka nde: “Mwana na mono, vanda kikesa! Lukwikilu na nge me belula nge.”+ Mpi yantika na ngunga yina, nkento yina belukaka.+23 Ntangu Yezu kumaka na nzo ya mfumu yina mpi yandi monaka bantu ya ke bulaka musembu mpi kimvuka ya bantu ke sala makelele mingi,+24 yandi tubaka nde: “Beno katuka awa, sambu mwana-nkento me fwa ve kansi yandi ke lala.”+ Ebuna bo yantikaka kuseka yandi na kuvweza yonso.25 Ntangu bo basisaka kimvuka ya bantu yina na nganda, yandi kotaka mpi simbaka yandi na diboko,+ ebuna mwana-nkento yina telamaka.+26 Ya kieleka, nsangu ya mambu yai panzanaka na babwala yonso ya nziunga.27 Ntangu Yezu katukaka pana, bifwa-meso zole+ landaka yandi mpi bo vandaka kutuba na ndinga ya ngolo nde: “Mwana ya Davidi, wila beto mawa.”28 Ntangu yandi kotaka na nzo, bifwa-meso yina kwisaka pene-pene na yandi, ebuna Yezu yulaka bo nde: “Keti beno ke kwikila nde mono lenda sala yo?”+ Bo vutulaka nde: “Ee, Mfumu.”29 Ebuna, yandi simbaka meso na bo,+ mpi tubaka nde: “Na kuwakana ti lukwikilu na beno, bika yo salama mutindu yina sambu na beno.”30 Mpi meso na bo kangukaka. Diaka, Yezu kebisaka bo ngolo nde: “Beno keba na mpila nde muntu mosi ve kuzaba yo.”+31 Kansi ntangu bo basikaka na nganda, bo panzaka nsangu na yandi na babwala yonso ya nziunga.32 Ntangu bo vandaka kukatuka pana, bantu natilaka yandi baba mosi yina vandaka ti demo;+33 mpi ntangu yandi basisaka demo yina, baba yina tubaka.+ Ebuna bimvuka ya bantu yitukaka mpi bo tubaka nde: “Beto me monaka ntete ve diambu ya mutindu yai na Izraele.”+34 Kansi Bafarize vandaka kutuba nde: “Yandi ke basisa bademo na nsadisa ya mfumu ya bademo.”+35 Mpi Yezu vandaka kukwenda na bambanza yonso mpi na babwala yonso, yandi vandaka kulonga na basinagoga na bo mpi kusamuna nsangu ya mbote ya Kimfumu mpi kubelula bamaladi ya mitindu yonso mpi bifu ya mitindu yonso.+36 Ntangu yandi monaka bimvuka ya bantu, yandi wilaka bo mawa+ sambu bo vandaka kuniokwama mpi kuyungana bonso mameme yina me konda ngungudi.+37 Ebuna yandi tubilaka balongoki na yandi nde: “Ya kieleka, bima ya kukatula na bilanga kele mingi, kansi bansadi kele fioti.+38 Yo yina, beno bondila Mfumu ya kisalu ya kukatula bima na bilanga na kutinda bansadi na kisalu na yandi ya kukatula bima na bilanga.”+


text:
Accueil > Livres Nzoi > Protais Yumbi, Nelson Rolihlahla Mandela : Mbandu ya luzingu (1918-2013) (...)
Protais Yumbi, Nelson Rolihlahla Mandela : Mbandu ya luzingu (1918-2013) [Nelson Rolihlahla Mandela : Leçons d’une vie (1918-2013)]
mercredi 20 juin 2018, par
– Kikongo de l’État
– 978-2-36949-011-1
– 102 pages, 7000 FC
– août 2018.
– dépôt légal : NV 3.01811-57441
Buku yayi kele tendula luzingu na mbuta muntu Nelson Rolihlahla Mandela tuka lubutuku na yandi na kati ya bwala Mvezo, ndambu ya mbanza Transkei (bubu yayi Cap Oriental), na kikanda ya Xhosa.
Yandi mene longuka nzo-nkanda na Missioni méthodiste, ye yandi me kwamina tii na nzo-nkanda ya nene-nene ya ba zuzi na mbanza Fort Hare. Zonza mambu, Nelson Rolihlahla Mandela mene yantika kunwanisa mindele yina me kotisa diambu ya nkabwana na nsi na bo. Mindele mene kanga yandi. Na nima bo mene losa yandi na boloko. Kuna yandi me niokuka mingi na mvu makumi zole na nsambwadi. Yandi me basika na boloko na nsadisa ya mbuta muntu Frederick de Klerk, yina vandaka mfumu ya nene ya luyalu na nsi yina. Ntama mingi ve, besi nsi me pona yandi na kimfumu ya luyalu ya nsi. Nelson Rolihlahla Mandela mene kundima kiyeka yina na ntima mosi.
Mfumu ya ntete ya ndombe na nsi na yandi, Nelson Rolihlahla Mandela mene nwana mwini ti mpimpa mpila nde besi nsi yonso (mindele ti bantu ndombe) kuzinga na lutondo, luwakanu, mbatalalambundu, ngemba, kivuvu sambu na kutunga nsi na bo. Yandi mene pesa mpi mbandu na mfumu ya nkaka ya luyalu na ntoto Afrika mpila nde bo zitisa ndinga, nsiku ti besi nsi na bo.
Ntumwa ya ngemba, kivukisi ya nene, Nelson Rolihlahla Mandela mene kotisa luwakanu na nsi mingi, bonso na nsi Nigeria na mambu ya mbangika ya musoniki Ken Saro Wiwa ti ba mpangi na yandi ya dibundu Ogoni ; na nsi Libya na mambu ya bwingi yina fwisaka bantu ya nzietelo ; na nsi Republika demokratiki ya Congo, na kati ya mfumu ya luyalu Marechal Mobutu ti Laurent Désiré Kabila, ntangu yina mfumu ya bimpumbulu, na kati na maswa yina bingamaka «Utenika» ; ti na nsi Burundi, na mambu ya me tadila luwakanu ya Arusha.
Nelson Rolihlahla Mandela vandaka na kivuvu nde mambu ya luzingu ya besi nsi, kuzitisa nsiku ti besi nsi kele kidimbu ya nkumbwa ve. Yo kele mambu lenda salama kana bantu me tula luzolo ya mbote. Yo yina, beto me kumisa yandi sambu yandi kele mbandu ya kieleka ya luzingu. Yandi me zola ve kufokula dikabu yina na kukwamina na kiti ya kimfumu. Yo yina beto ke kumisa bikalulu na yandi. Mpamba ve, Nelson Mandela kele mbandu ya kieleka ya luzingu. Buku yayi fwete sadisa ba mfumu ya luyalu na kuyindula ti kufulula mbandu ya ntumwa yayi ke bingama Madiba, disongidila Tata. Mpila kingana ke tuba : « Mwana fwete fulula tata na yandi ».
Musokini
Protais Yumbi, na muvimba Protais Étienne Yumbi Kwum-A-Kwum me butuka na kilumbu ya tatu ya ngonda uvwa na mvu 1968 na Kikwit, ndambu ya Kwilu, na nsi Republika demokratika ya Congo. Na nima kulonguka nzo-nkanda na ba Séminaires Santu Petelo Canisius ya Kinzambi ti Santa Terezia ya mwana Yezu ya Laba, yandi me fula diaka nzo nkanda ya nene ya kutomisa bwala, mpila mosi Institut supérieur de développement rural ya Mbeo (ISDR Mbeo). Na nima yandi me kota na ndonga ya ba Messagers du Christ, ndonga mosi me salama na luzolo ya mbuta nganga Florent Mbumba Bwasa, ntangu yina kilandi ya pisekopo ya Libreville na nsi Gabon. Protais Yumbi ke musoniki ya buku ke tala kuyindula (essai), masolo (roman), nsaka (théâtre), nto (contes), luzingu ya muntu (biographie) ti buku yina ke tala mambu ya bifwanisu (bandes dessinées et scénario de films).
Le livre
Cet ouvrage, rédigé en kikongo de l’État, retrace le parcours atypique de Nelson Rolihlahla Mandela, dont la vie héroïque constitue un modèle. Premier président noir d’Afrique du Sud, Mandela s’est battu pour la paix et la réconciliation entre ses concitoyens de la République arc-en-ciel.
Il s’est aussi personnellement impliqué comme héraut de la paix et de la réconciliation au Nigeria de Sani Abacha, dans la Libye du colonel Mouammar Kadhafi, en RDC, entre le Maréchal Mobutu et Laurent Désiré Kabila, ainsi qu’au Burundi, dans le cadre des Accords d’Arusha (1999-2000).
Nelson Mandela a lutté pour faire de la démocratie et des droits humains des réalités et défendu la «vertu thérapeutique» du dialogue entre les peuples et les cultures.
L’auteur
Protais Yumbi est né le 4 septembre 1968 à Kikwit (Kwilu) en République démocratique du Congo. Après avoir fréquenté les séminaires Saint Pierre Canisius de Kinzambi et Sainte Thérèse de l’Enfant Jésus de Laba, l’Institut supérieur de développement rural de Mbeo, la Communauté des Messagers du Christ, dans l’archidiocèse de Libreville au Gabon, il se consacre à la production littéraire et cinématographique. Nelson Rolihlahla Mandela: Leçons d’une vie, en kikongo de l’État, est son troisième ouvrage.


text:
ZINGA MUTINDU BAKRISTU FWETE ZINGA
“Dikabu na Diboko Sambu na Yehowa”
MAKABU YINA BETO KE PESAKA NA NZILA YA INTERNET TO NA BAKESI YA MABUNDU KE PESAKA MABOKO NA:
BISALU YINA KE SALAMA NA NTOTO YA MVIMBA
kisalu ya kutunga mpi bisalu yina ke salama na babetele
banzo-nkanda ya Kimfumu
bansadi ya ntangu yonso
ntangu bisumbula me salama
kuniema mikanda, kubasisa bavideo mpi kutula mikanda na site Internet na beto
MBONGO YINA DIBUNDU NA BENO KE SADILAKA
mbongo yina dibundu ke sadilaka sambu na kusumba bima ya mfunu mpi kuyidika Nzo ya Kimfumu
dibundu ke tindaka mbongo na Betele sambu na:
kutunga Banzo ya Kimfumu mpi bisika ya balukutakanu ya nene na ntoto ya mvimba
kusadisa bampangi ya ntoto ya mvimba
bisalu ya nkaka yina ke salama na ntoto ya mvimba
-
BALUKUTAKANU YA DISTRIKE MPI BALUKUTAKANU YA NKAKA YA NENE
Makabu yina bo ke tulaka na balukutakanu ya distrike ke sadisaka sambu na bisalu yina ke salama na ntoto ya mvimba. Kansi, mbongo yina bo ke basisaka sambu na balukutakanu ya nene mpi balukutakanu ya bansi mingi ke katukaka na makabu ya luzolo yina bampangi ke pesaka na ntoto ya mvimba.
Makabu yina bo ke pesaka na balukutakanu ya nziunga ke sadisaka sambu na kufutila bisika ya kusala balukutakanu ya nene, kuyidika bisika yango mpi kusumba bima ya kele mfunu sambu na balukutakanu yango. Bantangu ya nkaka bampangi ke pesaka mbongo yina me bikala na lukutakanu ya nziunga sambu na kupesa maboko na kisalu ya Bambangi ya Yehowa ya ntoto ya mvimba.


text:
Augusti 13-19
LUKA 19-20
Nkunga 84 mpi Kisambu
Bangogo ya Luyantiku (Min. 3 to na nsi)
BIMVWAMA YA NDINGA YA NZAMBI
“Baka Dilongi na Mbandu ya Bamine Kumi”: (Min. 10)
Luk 19:12, 13—“Muntu mosi yina butukaka na dibuta ya kintotila” songaka bampika na yandi na kusala mumbongo tii kuna yandi ta vutuka (jy 232 § 2-4)
Luk 19:16-19—Bampika ya mbote vandaka ti makuki ya kuswaswana mpi konso muntu na kati na bo bakaka lufutu (jy 232 § 7)
Luk 19:20-24—Mpika ya mbi yina buyaka kusala mumbongo yindulaka nde yandi ta vidisa mine yango (jy 233 § 1)
-
Timuna Sambu na Kusosa Bimvwama ya Kimpeve: (Min. 8)
Luk 19:43—Inki mutindu mambu yina Yezu tubaka lunganaka? (“lupangu mosi ya ngolo ya bo me sala na banti ya nsongi” noti ya kulongukila ya Luk 19:43, nwtsty-E)
Luk 20:38—Inki mutindu mambu yina Yezu tubaka ke kumisa ngolo lukwikilu na beto na lufutumuku? (“sambu na meso na yandi bo yonso kele na luzingu” noti ya kulongukila ya Luk 20:38, nwtsty-E)
Lutangu ya Biblia ya mposo yai me longa nge nki sambu na Yehowa?
Inki bimvwama ya nkaka ya kimpeve nge me zwa na lutangu ya Biblia ya mposo yai?
-
Lutangu ya Biblia: (Min. 4 to na nsi) Luk 19:11-27
KUDIPESA NA KISALU YA BILANGA
Na Mbala ya Ntete ya Nge Me Kutana ti Muntu: (Min. 2 to na nsi) Sadila mbandu ya disolo ti muntu.
Video ya Mvutukilu ya Mpa ya Ntete: (Min. 5) Songa video mpi tubila yo ti bawi.
Diskure: (Min. 6 to na nsi) w14 8/15 29-30—Ntu-diambu: Ntangu Yezu tubaka mambu yina kele na Luka 20:34-36; Keti Yandi Vandaka Kutubila Lufutumuku ya Bantu Yina Ta Zinga na Ntoto?
ZINGA MUTINDU BAKRISTU FWETE ZINGA
“Beto Yedisa Mayele na Beto na Kisalu ya Kusamuna—Sadila Site JW.ORG”: (Min. 15) Disolo ti Bawi. Songa video.
Kulonguka ya Biblia ya Dibundu: (Min. 30) jy kapu 33
Mvutukilu mpi Mambu ya Beto Ta Longuka na Mposo Ke Kwisa (Min. 3)
Nkunga 116 mpi Kisambu


text:
BIMVWAMA YA NDINGA YA NZAMBI | BANKUNGA 45-51
Yehowa Ta Buya Ve Ntima ya Kele na Mawa
Davidi sonikaka Nkunga 51 ntangu mbikudi Natani nganinaka yandi sambu na disumu ya nene yina yandi salaka ti Bat-sheba. Kansansa na yandi kumaka kuyangisa yandi, mpi na kudikulumusa yonso yandi fungunaka masumu na yandi.—2Sa 12:1-14.
Davidi salaka disumu, kansi yandi lendaka diaka kuvutukila kimpeve na yandi
Na ntwala nde yandi balula ntima mpi kufunguna masumu na yandi, kansansa na yandi yangisaka yandi ngolo mpenza
Yandi waka mpasi mutindu Nzambi vandaka kundima yandi diaka ve mpi yandi kudiwaka bonso muntu yina me bukana mikwa
Davidi vandaka ti mpusa ya ngolo nde Yehowa kulolula yandi mpi yandi vutukila kimpeve na yandi mpi kiese yina yandi vandaka na yo ntete
Na kudikulumusa yonso, Davidi bondilaka Yehowa na kusadisa yandi na kukuma diaka ti luzolo ya kulemfuka
Yandi vandaka kutula ntima nde Yehowa ta lolula yandi


text:
Mbandu ya Disolo ti Muntu
●○○ NA MBALA YA NTETE YA NGE ME KUTANA TI MUNTU
Ngiufula: Inki mutindu Nzambi ke tadilaka bantu yina ke zolaka kukuma banduku na yandi?
Verse: 1Pi 5:6, 7
Ngiufula ya kutadila na mbala ya nima: Inki mutindu Nzambi ke tudilaka konso muntu dikebi?
○●○ MVUTUKILU YA MPA YA NTETE
Ngiufula: Inki mutindu Nzambi ke tudilaka konso muntu dikebi?
Verse: Mat 10:29-31
Ngiufula ya kutadila na mbala ya nima: Inki mutindu beto me zaba nde Nzambi ke zabaka beto mbote?
○○● MVUTUKILU YA MPA YA ZOLE
Ngiufula: Inki mutindu beto me zaba nde Nzambi ke zabaka beto mbote?
Verse: Nk 139:1, 2, 4
Ngiufula ya kutadila na mbala ya nima: Inki mambote beto ta baka kana Nzambi ke tudila beto dikebi?


text:
ZINGA MUTINDU BAKRISTU FWETE ZINGA
Luzingu ya Kuluta Mbote
Batoko kele ti mabaku mingi na organizasio ya Yehowa. Songa video La meilleure vie qui soit sambu na kumonisa mutindu Cameron sadilaka na mutindu ya mbote butoko na yandi. Na nima, beto pesa bamvutu na bangiufula ya ke landa. (Tala na Kifalansa: Kwenda na jw.org, mpi bweta LA BIBLE ET VOUS mpi bweta diaka ADOLESCENTS.)
Inki ke vandaka diambu ya mfunu na luzingu ya Cameron?
Inki ntangu mpi nki mutindu yandi bakaka lukanu sambu na kusala diaka mingi na kisalu na yandi ya kusamuna?
Inki mutindu yandi kudibongisaka sambu na kukwenda na insi ya nkaka, kisika mpusa vandaka mingi?
Inki bampasi Cameron kutanaka na yo ntangu yandi kwendaka kusamuna na insi mosi ya ntama?
Sambu na nki yo lenda vanda mbote na kusadila Yehowa na kisika yina beto me kwendaka ntete ve?
Inki mambote Cameron bakaka?
Sambu na nki kusadila Yehowa ke natilaka bantu luzingu ya kuluta mbote?
Inki mabaku ya nkaka batoko kele na yo na organizasio ya Yehowa?


text:
BIMVWAMA YA NDINGA YA NZAMBI | YOBI 28-32
Yobi Pesaka Mbandu ya Mbote ya Kwikama
Yobi bakaka lukanu ya kulanda minsiku ya bikalulu ya mbote ya Yehowa
Yandi vandaka kutanina meso na yandi mpi yandi vandaka kutula dikebi ya zola kaka na nkento na yandi
Yobi pesaka mbandu ya mbote na mutindu yandi vandaka kusadila bantu ya nkaka mambu
Yandi vandaka muntu ya kudikulumusa, ya lunungu, mpi ya mawa. Yandi vandaka kubaka bantu ya mitindu yonso na mfunu, bo vanda bamvwama to bansukami
Yobi vandaka kukaba, kansi ve muyimi
Yandi vandaka kusadisa bantu yina vandaka na mfunu ya lusadisu


text: 10 Ahabi+ vandaka ti bana-babakala 70 na Samaria. Yehu sonikaka mikanda mpi tindaka yo na Samaria, na bamfumu ya Yizreele, na bankuluntu,+ mpi na bandesi ya bana ya Ahabi,* nde:2 Ntangu mukanda yai ke kumina beno, bana ya mfumu na beno, bapusu-pusu ya bitumba, bampunda, mbanza ya ngolo, mpi binwaninu ta vanda ti beno.3 Beno sola mwana ya mbote kuluta mpi ya me fwana* kibeni na kati ya bana ya mfumu na beno ebuna beno tula yandi na kiti ya kimfumu ya tata na yandi. Na nima beno nwana sambu na nzo ya mfumu na beno.”4 Kansi boma simbaka bo mingi mpi bo tubaka nde: “Kana bantotila zole kukaka ve kutelama na ntwala na yandi,+ inki mutindu beto lenda telama?”5 Yo yina, nkengidi ya nzo ya ntotila,* mfumu ya mbanza, bankuluntu, mpi bandesi tindilaka Yehu nsangu yai: “Beto kele bansadi na nge, mpi beto ta sala konso kima yina nge ta songa beto. Beto ta kumisa ve ata muntu mosi ntotila. Sala konso kima yina kele mbote na meso na nge.”6 Ebuna yandi sonikilaka bo mukanda ya zole nde: “Kana beno kele bantu na mono mpi beno ke zola kulemfukila mono, beno nata ba-ntu ya bana ya mfumu na beno, mpi mbasi na ntangu yai beno kwisa na Yizreele kisika mono kele.”Kansi, bana-babakala 70 ya ntotila vandaka kumosi ti bantu ya lukumu ya mbanza, bayina vandaka kusansa bo.7 Ntangu mukanda yina kuminaka bo, bo bakaka bana ya ntotila mpi bo fwaka bo, bantu 70,+ ebuna bo tulaka ba-ntu na bo na bitunga mpi bo tindilaka yandi yo na Yizreele.8 Kinati-nsangu kotaka mpi songaka yandi nde: “Bo me nata ba-ntu ya bana ya ntotila.” Yo yina yandi tubaka nde: “Beno tula yo na bita zole na munoko ya kielo ya mbanza tii na suka.”9 Ntangu yandi basikaka na suka, yandi telamaka na ntwala ya bantu yonso mpi tubaka nde: “Beno me sala mbi ve.* Ee, mono sadilaka mfumu na mono komplo, mpi mono fwaka yandi,+ kansi nani me fwa bantu yai yonso?10 Yo yina beno zaba nde ata diambu mosi ve ya Yehowa tubaka, yina Yehowa tubaka sambu na kubedisa nzo ya Ahabi ta konda kulungana,*+ mpi Yehowa me sala mambu yina yandi tubaka na nzila ya nsadi na yandi Eliya.”+11 Diaka, Yehu fwaka bantu yonso ya nzo ya Ahabi yina bikalaka na Yizreele, mpi bantu na yandi yonso ya lukumu, bantu yina zabanaka ti yandi, mpi banganga-nzambi na yandi,+ tii kuna yandi bikilaka yandi ve ata muntu mosi ya moyo.+12 Na nima yandi telamaka mpi yandi kwendaka na Samaria. Nzo ya bangungudi yina bo ke kangaka mameme* vandaka na nzila.13 Kuna Yehu kutanaka ti bampangi ya Ahazia+ ntotila ya Yuda, mpi yandi tubilaka bo nde: “Beno kele banani?” Bo tubaka nde: “Beto kele bampangi ya Ahazia, mpi beto ke kulumuka sambu na kukwenda kuyula kana bana ya ntotila mpi bana ya mama ya ntotila* kele mbote.”14 Na mbala mosi yandi tubaka nde: “Beno kanga bo ya moyo!” Bo kangaka bo ya moyo mpi fwaka bo na dibulu ya masa ya nzo yina bo ke kangaka mameme, bantu 42. Yandi bikaka ve ata muntu mosi na kati na bo na luzingu.+15 Ntangu yandi katukaka pana, yandi kutanaka ti Yehonadabi+ mwana ya Rekabi,+ yina vandaka kukwisa kukutana ti yandi. Ntangu yandi pesaka yandi mbote,* yandi tubilaka yandi nde: “Keti ntima na nge kele kibeni* ti mono, kaka mutindu ntima na mono kele ti ntima na nge?”Yehonadabi vutulaka nde: “Ee.”“Kana mpidina, pesa mono diboko na nge.”Yo yina yandi pesaka yandi diboko na yandi, ebuna Yehu matisaka yandi na pusu-pusu kisika yandi vandaka.16 Na nima yandi tubaka nde: “Kwisa ti mono, mpi tala mutindu mono ke ndimaka ve kimbanda ti* Yehowa.”+ Yo yina bo bakaka yandi sambu na kutambula ti yandi na pusu-pusu na yandi ya bitumba.17 Ebuna yandi kumaka na Samaria, mpi yandi fwaka bantu yonso ya nzo ya Ahabi yina bikalaka na Samaria tii kuna yandi manisaka bo,+ na kuwakana ti mambu yina Yehowa tubaka na nzila ya Eliya.+18 Diaka, Yehu vukisaka bantu yonso mpi yandi tubilaka bo nde: “Ahabi sambilaka Baale mwa fioti,+ kansi Yehu ta sambila yandi mingi kuluta.19 Yo yina beno bingila mono bambikudi yonso ya Baale,+ bansambidi na yandi yonso, mpi banganga-nzambi+ na yandi yonso. Beno bika ve nde ata muntu mosi kukonda, sambu mono ke pesa Baale kimenga ya nene. Konso muntu yina ta konda, yandi ta fwa.” Kansi Yehu vandaka kusala mambu na mayele ya mbi sambu na kufwa bansambidi ya Baale.20 Yehu tubaka diaka nde: “Beno panza nsangu nde beto ke sala* lukutakanu mosi ya santu sambu na Baale.” Yo yina bo panzaka nsangu.21 Na nima Yehu tindaka nsangu na Izraele ya mvimba, ebuna bansambidi yonso ya Baale kwisaka. Ata mosi ve bikalaka yina kwisaka ve. Bo kotaka na nzo* ya Baale,+ mpi nzo ya Baale fulukaka katuka na nsuka mosi tii na nsuka ya nkaka.22 Yandi tubilaka muntu yina vandaka mfumu ya kisika ya kubumba bilele nde: “Basisila bansambidi yonso ya Baale bilele.” Yo yina yandi basisilaka bo bilele.23 Ebuna Yehu ti Yehonadabi+ mwana ya Rekabi kotaka na nzo ya Baale. Yandi tubilaka bansambidi ya Baale nde: “Beno sosa mbote-mbote mpi beno zikisa nde ata nsambidi mosi ve ya Yehowa kele awa, kaka bansambidi ya Baale.”24 Nsuka-nsuka bo kotaka sambu na kupesa bimenga mpi makabu ya kuyoka. Yehu tulaka bantu na yandi 80 na nganda mpi tubaka nde: “Kana muntu mosi na kati ya bantu yina mono ke tula na maboko na beno kutina, luzingu na beno ta vanda na kisika ya luzingu na yandi.”*25 Ntangu yandi manisaka kupesa dikabu ya kuyoka, Yehu tubilaka bankengidi* mpi basoda yina ke sadisaka yandi nde: “Beno kota mpi beno fwa bo! Beno bika ve nde ata muntu mosi kutina!”+ Yo yina bankengidi ti basoda yina ke sadisaka yandi fwaka bo na mbele ya bitumba mpi losaka bo na nganda, mpi bo landaka kukwenda tii na kisika ya santu ya kati* ya nzo ya Baale.26 Ebuna bo basisaka na nganda makunzi ya santu+ ya nzo ya Baale mpi bo yokaka yo mosi-mosi na tiya.+27 Bo bwisaka dikunzi ya santu+ ya Baale; bo bwisaka nzo ya Baale+ mpi bo kumisaka yo bakabine, yo me bikalaka mutindu yina tii bubu yai.28 Na mutindu yina, Yehu manisaka Baale na Izraele.29 Kansi Yehu yambulaka ve masumu yina Yeroboami mwana ya Nebati pusaka Izraele na kusala, na yina me tala bana-bangombe ya wolo yina vandaka na Betele mpi na Dani.+30 Yo yina Yehowa tubilaka Yehu nde: “Sambu nge me sala mambu na mutindu ya mbote mpi nge me sala mambu ya mbote na meso na mono na mutindu nge me lungisa mambu yonso yina vandaka na ntima na mono ya kusala nzo ya Ahabi,+ bandonga iya ya bana na nge ta vanda na kiti ya kimfumu ya Izraele.”+31 Kansi Yehu tulaka ve dikebi na kuzitisa Nsiku ya Yehowa Nzambi ya Izraele na ntima na yandi ya mvimba.+ Yandi yambulaka ve masumu yina Yeroboami pusaka Izraele na kusala.+32 Na bilumbu yina, Yehowa yantikaka kuzenga Izraele bitini-bitini. Azaele landaka kunwanisa bo na teritware ya mvimba ya Izraele,+33 yantika na Yordani, na ndambu ya esti, insi ya mvimba ya Gileadi—bana ya Gadi, bana ya Rubeni, mpi bana ya Manase+—yantika na Aroere, yina kele pene-pene ya Muwanda ya Arnoni tii na Gileadi mpi Bashani.+34 Mpi mambu ya nkaka ya Yehu salaka, yonso yina yandi salaka, mpi ngolo na yandi yonso, keti bo me sonikaka yo ve na mukanda ya bansangu ya bantotila ya Izraele?35 Ebuna Yehu lalaka sambu na kupema ti ba-nkaka na yandi, mpi bo zikaka yandi na Samaria; ebuna mwana na yandi Yehoahazi+ kumaka ntotila na kisika na yandi.36 Ntangu* yina Yehu yalaka Izraele na Samaria vandaka bamvula 28.


text:
Aprili 4-10
YOBI 16-20
Nkunga 79 mpi Kisambu
Bangogo ya Luyantiku (Min. 3 to na nsi)
BIMVWAMA YA NDINGA YA NZAMBI
“Pesa Bankaka Kikesa ti Bangogo ya Mawete”: (Min. 10)
Yob 16:4, 5—Bangogo ya ndongisi fwete pesa bankaka kikesa (w90-F 3/15 27 § 1-2)
Yob 19:2—Bangogo ya mbi ya Bildadi pusaka Yobi na kumonisa mpasi yina yandi waka na ntima (w06 4/1 31 § 6; w94 10/1 32)
Yob 19:25—Kivuvu ya lufutumuku sadisaka Yobi ntangu yandi kutanaka ti bampasi ya ngolo (w06 4/1 31 § 5; it-2-F 726 § 6-7)
-
Timuna Sambu na Kusosa Bimvwama ya Kimpeve: (Min. 8)
Yob 19:20—Inki kele ntendula ya bangogo yai ya Yobi, “Mono ke guluka ti mpusu ya meno na mono”? (w06 4/1 31 § 1; it-2-F 509 § 13)
Yob 19:26—Sambu bantu lenda mona ve Nzambi, inki mutindu Yobi monaka Yehowa? (w94 11/1 22 § 17)
Lutangu ya Biblia ya mposo yai ke longa mono nki sambu na Yehowa?
Inki bangindu ya mfunu ya lutangu ya Biblia ya mposo yai mono lenda sadila na kisalu ya kusamuna?
-
Lutangu ya Biblia: Yob 19:1-23 (Min. 4 to na nsi)
KUDIPESA NA KISALU YA BILANGA
Yidika Bangogo ya Kukotila na Masolo ya Ngonda Yai: (Min. 15) Disolo ti Bawi. Songa video yina ke monisa mbandu ya bangogo ya kukotila na masolo, na nima beno tubila yo. Siamisa bansamuni na kuyidika bangogo na bo mosi ya kukotila na masolo.
ZINGA MUTINDU BAKRISTU FWETE ZINGA
“Kisadilu ya Mpa Sambu na Kuyantika Disolo”: (Min. 10) Disolo ti Bawi. Siamisa bansamuni yonso na kusadila “Inki Biblia Ke Tubaka?” sambu na kuyantika masolo yina lenda sadisa bo na kuyantika kulonguka Biblia ti muntu.
Bangiufula ya Batangi: (Min. 5) Diskure yina nkuluntu mosi ta sala yina me katuka na Nzozulu ya Nkengi ya Februari 15, 2015, lutiti 30, baparagrafe 4-6.
Kulonguka ya Biblia ya Dibundu: ia kapu 12 § 13-25 mpi mvutukilu ya kapu (Min. 30)
Mvutukilu mpi Mambu ya Beto Ta Longuka na Mposo Ke Kwisa (Min. 3)
Nkunga 65 mpi Kisambu


text:
ZINGA MUTINDU BAKRISTU FWETE ZINGA
Bangibusa ya Lukutakanu ya Distrike
Bonso na bantangu ya nkaka, zola ya Nzambi mpi ya nkweno na beto fwete twadisa beto na nsungi ya lukutakanu. (Mat 22:37-39) Mukanda ya 1 Bakorinto 13:4-8 ke tubila mambu yina beto fwete sala sambu na kumonisa zola: “Zola kele ntima-nda mpi ntima-mbote. . . . Yo ke salaka ve mambu ya nsoni, yo ke sosaka ve mambote na yo mosi, yo ke waka makasi ve. Yo . . . ke sukaka ve.” Na nima ya kutala video Bangibusa ya Lukutakanu ya Distrike, yindula mitindu yina nge lenda monisa zola sambu na bantu ya nkaka na lukutakanu.
INKI MUTINDU NGE LENDA MONISA ZOLA . . .
ntangu nge ke bumba bisika ya kuvanda?
ntangu miziki me yantika kubula?
na nzo ya bo ta yamba nge na mbanza yina lukutakanu ta salama?
ntangu nge ke pesa maboko na luzolo yonso?


text:
ZINGA MUTINDU BAKRISTU FWETE ZINGA
Beto Yedisa Mayele na Beto na Kisalu ya Kusamuna—Sadila Site JW.ORG
MFUNU NA YO: Mikanda yonso yina ke sadisaka beto na kulonga bantu kele ti kidimbu yina ke sadisaka bantu na kukota na site jw.org. Kikuma ya ntete ya beto ke sadilaka karti ya viziti ya JW.ORG mpi trakiti Inki Kisika Beto Lenda Baka Bamvutu na Bangiufula ya Mfunu ya Luzingu? kele sambu na kutinda bantu na site Internet na beto. Nge lenda sadila jw.org sambu na kukabula Mikanda Yina Ke Sadisaka Beto na Kulonga Bantu na nzila ya message to kusonga muntu kisika yina yandi lenda zwa yo, yo lenda vanda mfunu mingi-mingi ntangu beto ke ta kimbangi na bantu yina ke tubaka ndinga ya nkaka. Diaka, bantu lenda yula beto bangiufula yina bamvutu na yo kele ve na Mikanda Yina Ke Sadisaka Beto na Kulonga Bantu. Yo yina, kana beto ke sadila site Internet na beto, yo ta sadisa beto mingi na kisalu ya kusamuna.
MUTINDU YA KUSALA YO:
Kota kisika ya bo me sonika “MALONGI YA BIBLIA” Yindula nde nge ke ta kimbangi na kibuti mosi yina kele na mfunu ya kuzaba mambu mingi sambu na kusansa bana. Kota na jw.org mpi bweta na MALONGI YA BIBLIA > MAKWELA MPI DIBUTA.
Kota kisika ya bo me sonika “MIKANDA.” Yindula nde nge ke ta kimbangi na dibaku ya mbote na nzo-nkanda mpi nge ke zola kupesa nduku na nge kamukanda Bamvutu na Bangiufula 10 Yina Baleke Ke Kudiyulaka. Kota na jw.org mpi bweta na MIKANDA > MIKANDA MPI TUMIKANDA.
Kota kisika ya bo me sonika “MAMBU YA ME TALA BETO.” Yindula nde nge ke ta kimbangi na nduku na nge ya kisalu yina ke zola kuzaba mwa bantendula sambu na balukwikilu na beto. Kota na jw.org mpi bweta na MAMBU YA ME TALA BETO > BANGIUFULA YINA BANTU KE YULAKA MINGI.
SONGA VIDEO SADILA SITE JW.ORG, MPI NA NIMA BENO TALA NKI KISIKA BENO LENDA KOTA SAMBU NA KUSADISA:
muntu yina ke ndimaka ve nde Nzambi kele
muntu yina me kutana ti mambu ya mpasi
nsamuni yina ke samunaka diaka ve
muntu yina nge me vutukila mpi ke sosa kuzaba kisika mbongo yina beto ke sadilaka kisalu na beto ke katukaka
muntu ya insi ya nkaka yina ke zola kukwenda na balukutakanu na beto kisika yina yandi ke zingaka


text:
BIMVWAMA YA NDINGA YA NZAMBI | KUYANTIKA 12-14
Kuwakana Yina Ke Tadila Nge Mpi
Yehowa salaka kuwakana ti Abrahami mpi kuwakana yango kele fondasio ya Kimfumu ya zulu
Kuwakana yango lunganaka na mvu 1943 N.T.B. ntangu Abrahami vandaka kusabuka Nzadi Efrata sambu na kukwenda na Kanana
Kuwakana yango ta mana ve ngala tii ntangu yina Kimfumu ya Mesia ta fwa bambeni ya Nzambi mpi ta sakumuna mabuta yonso
Yehowa sakumunaka Abrahami sambu na lukwikilu na yandi ya ngolo. Kana beto ke monisa lukwikilu na balusilu ya Yehowa, inki balusakumunu beto ta baka na nzila ya kuwakana yina Nzambi salaka ti Abrahami?


text:
Mayi 11-17
KUYANTIKA 38-39
Nkunga 33 mpi Kisambu
Bangogo ya Luyantiku (Mun. 1)
BIMVWAMA YA NDINGA YA NZAMBI
“Yehowa Yambulaka Ve Ata Fioti Yozefi”: (Min. 10)
Kuy 39:1—Yozefi kumaka mpika na Ezipte (w14 1/11 12 § 4-5)
Kuy 39:12-14, 20—Bo fundaka Yozefi na mambu yina yandi salaka ve mpi bo tulaka yandi na boloko (w14 1/11 14-15)
Kuy 39:21-23—Yehowa landaka kuvanda ti Yozefi (w14 1/11 15 § 2)
-
Timuna Sambu na Kusosa Bimvwama ya Kimpeve: (Min. 10)
Kuy 38:9, 10—Sambu na nki Yehowa fwaka Onani? (it-2-F 445)
Kuy 38:15-18—Sambu na nki Yuda ti Tamare salaka mambu yai? (w04-F 15/1 30 § 4-5)
Inki bimvwama ya kimpeve ya lutangu ya Biblia ya mposo yai nge ta sepela kutubila na yina me tala Yehowa Nzambi, kisalu ya kusamuna to mambu ya nkaka?
-
Lutangu ya Biblia: (Min. 4 to na nsi) Kuy 38:1-19 (th dilongi 5)
KUDIPESA NA KISALU YA BILANGA
Video ya Mbala ya Ntete ya Nge Me Kutana ti Muntu: (Min. 4) Disolo ti Bawi. Songa video mpi na nima yula bawi bangiufula yai: Inki mutindu mpangi-nkento yai sadisaka muwi na yandi na kubakisa nsangu yina yandi natilaka yandi? (th dilongi 17) Inki mutindu nsamuni pesaka muwi na yandi mukanda mosi ya kele na Bisadilu Sambu na Kulonga?
Na Mbala ya Ntete ya Nge Me Kutana ti Muntu: (Min. 2 to na nsi) Sadila mbandu ya disolo ti muntu. (th dilongi 1)
Na Mbala ya Ntete ya Nge Me Kutana ti Muntu: (Min. 3 to na nsi) Yantika ti mbandu ya disolo ti muntu. Nunga ntembe yina bantu ke basisaka mingi na teritware na beno. (th dilongi 11)
Na Mbala ya Ntete ya Nge Me Kutana ti Muntu: (Min. 3 to na nsi) Yantika ti mbandu ya disolo ti muntu. Na nima, pesa muwi karti ya jw.org. (th dilongi 6)
ZINGA MUTINDU BAKRISTU FWETE ZINGA
“Beno Vanda Bonso Yozefi—Beno Tina Pite”: (Min. 15) Disolo ti Bawi. Songa video Beno Tina Pite.
Kulonguka ya Biblia ya Dibundu: (Min. 30) jy kapu 114
Bangogo ya nsuka (Min. 3 to na nsi)
Nkunga 26 mpi Kisambu